ΚΑΛΛΙΘΙΩΤΗΣ- Ωραιόκαστρο-Μυγδονία-Καλλιθέα: Ιανουαρίου 2016\nΚΑΛΥΤΕΡΑ ΑΝΟΗΤΟΣ ΠΑΡΑ ΝΤΑΒΑΤΖΗΣ ΤΩΝ ΑΝΘΡΩΠΩΝ\nΑυτό που δεν μπόρεσε ποτέ να ξεπεράσει ο Σόιμπλε, είναι η ανωτερότητα του Ελληνικού λαού και ότι απέναντί του είναι μια χώρα που δεν υποτάσσεται στους νοσταλγούς του Χίτλερ. Είναι γνωστό βέβαια ότι ο Σόιμπλε σαν βασικός εκφραστής μιας πολιτικής της σκληρής λιτότητας που απέτυχε παταγωδώς ως προς τους στόχους που έθεσε και παρά την ακαμψία που τον διακρίνει όσον αφορά την σκέψη του, καταλαβαίνει ότι ο δρόμος που ακολουθεί η Γερμανία είναι καταστροφικός, όπως φυσικά ήταν και τις δύο προηγούμενες φορές.\nΠοιος λοιπόν είναι ο Σόιμπλε που λοιδορεί συνέχεια την πατρίδα μας; Από πού πηγάζει αυτή η σκληρότητά του, η οποία κάνει μερικές φορές την Γερμανίδα καγκελάριο Άνγκελα Μέρκελ να φαντάζει αρνάκι μπροστά του; Μήπως είναι το νέο κόλπο της Γερμανίας , να επαναλάβουν τον εαυτό τους μέσα από μία δήθεν Ευρωπαϊκή Ένωση και να κατακτήσουν έτσι την Ευρώπη; Απλά οι νέοι ναζί της Γερμανίας δεν εμφανίζονται με στρατιωτικές στολές, αλλά σαν επενδυτές.\nΑυτό που κάνουν πλέον καθημερινά σε βάρος της Ελλάδας δεν διαφέρει από αυτό το οποίο έκαναν οι ναζί με τον στρατό τους. Εκμεταλλεύονται την ενιαία ευρωπαϊκή αγορά και λειτουργούν πέρα από κάθε δεοντολογία της αγοράς και της οικονομίας με απειλές και εκβιασμούς σαν νταβαντζήδες του δρόμου.\nΑυτό λοιπόν το σκουπίδι της Ευρώπης που παριστάνει και τον ευεργέτη της, οφείλουν οι λαοί της να το πετάξουν μαζί με τις ακαθαρσίες\nΚΟΙΝΩΝΙΚΕΣ ΔΡΑΣΕΙΣ ΤΗΣ ΕΝΩΣΗΣ ΠΟΝΤΙΩΝ ΩΡΑΙΟΚΑΣΤΡΟΥ ΚΑΙ ΦΙΛΩΝ\nΗ ΕΝΩΣΗ ΠΟΝΤΙΩΝ ΩΡΑΙΟΚΑΣΤΡΟΥ ΚΑΙ ΦΙΛΩΝ συνεχίζει τη δράση της και στον τομέα της κοινωνικής προσφοράς. Αφορμή για τη νέα μας δράση αποτέλεσε το σοβαρό πρόβλημα υγείας που αντιμετωπίζει η μικρούλα Αρετή Τσαβλίδου, η οποία πρέπει να ταξιδέψει στο Ντένβερ του Κολοράντο των Η.Π.Α προκειμένου να χειρουργηθεί απ τον παγκοσμίου φήμης παιδοχειρουργό Dr. Alberto Penna.\nΟι συγκεκριμένες δράσεις που ανέλαβε η ΕΠΩΦ είναι οι εξής:\n1) Η θεατρική ομάδα του συλλόγου μας θα παρουσιάσει την ποντιακή ηθογραφική κωμωδία του Φίλωνα Κτενίδη " ΤΟ ΜΑΥΡΟΚΟΡΤΣ" σε σκηνοθεσία Γιάννη Γεωργιάδη σε δύο παραστάσεις:\nΑ) Την Δευτέρα 25 Ιανουαρίου 2016 και ώρα 20.30 στην αίθουσα "ΧΡΗΣΤΟΣ ΤΣΑΚΙΡΗΣ" επί της οδού Λαγκαδά, στη Σταυρούπολη.\nΒ) Το Σάββατο 30 Ιανουαρίου 2016 και ώρα 20.30 στο αμφιθέατρο των σχολών ΟΑΕΔ στο Ωραιόκαστρο.\n2) Με επιμέλεια της ΕΠΩΦ θα τοποθετηθούν κουμπαράδες σε καταστήματα υγειονομικού ενδιαφέροντος ( ζαχαροπλαστεία - αρτοποιεία - κρεοπωλεία κλπ ) ώστε καθένας από μας να συμβάλλει στο μέτρο των δυνατοτήτων του.\n3) Με πρωτοβουλία του Δ.Σ της ΕΠΩΦ ενημερώθηκε η γραμματεία του " Ιδρύματος Ιβάν Σαββίδη " και ήδη αναμένεται η έμπρακτη συμπαράστασή του.\n4) Με πρωτοβουλία του Δ. Σ της ΕΠΩΦ ενημερώθηκε η Ιερά Μητρόπολη Νεαπόλεως - Σταυρουπόλεως για το θέμα.\nΕπειδή πολιτιστικός σύλλογος δεν είναι μόνο χορός και τραγούδι...\nΚοπή πίτας της Ομάδας Αντιμετώπισης Καταστροφών – Εθελοντές Ωραιοκάστρου. 30/1/2016\nO Πρόεδρος και το Δ.Σ. της Ομάδας Αντιμετώπισης Καταστροφών – Εθελοντές Ωραιοκάστρου σας προσκαλούν να τιμήσετε με την παρουσία σας την εκδήλωση κοπής της πρωτοχρονιάτικης μας πίτας...\nΈκκληση για «Οικονομική ενίσχυση στην 10η Διεθνή Κολυμβητική συνάντηση Αμεα » από τον Σύλλογο Γονέων και Φίλων Αθλητών Aμεα\nΘεσσαλονίκη 07-01-2016 Α.Π 96\nΘέμα: «Οικονομική ενίσχυση στην 10η Διεθνή Κολυμβητική συνάντηση Αμεα »\nΟ Σύλλογος γονέων και φίλων αθλητών ΑμεΑ σε συνεργασία με την Εθνική Aθλητική Oμοσπονδία ΑμεΑ, διοργανώνουν την 10η Διεθνή κολυμβητική συνάντηση Αμεα, στις 19 Μαρτίου 2016 στο δημοτικό κολυμβητήριο Νάουσας.\nΗ επιτυχία των αγώνων τις προηγούμενες χρονιές ήταν μεγάλη με συμμετοχές 100 περίπου κολυμβητών από όλη την Ελλάδα και το εξωτερικό. Συμμετείχαν σχεδόν όλοι οι παραολυμπιονίκες μας και αθλητές από Ελβετία, Βουλγαρία, Ισραήλ, Μαλαισία, Σερβία, Τουρκία, Μαυροβούνιο, Κροατία και Κύπρο, συμμετείχαν στους αγώνες.\nΣτις δύσκολες περιόδους που διανύουμε ένας μικρός άνευ πόρων Σύλλογος σαν τον δικό μας αδυνατεί να ανταπεξέλθει στο κόστος διοργάνωσης των φετινών αγώνων, που αν και δεν είναι μεγάλο, είναι δυσβάσταχτο για τον Σύλλογο μας.\nΓια τους λόγους αυτούς σας παρακαλούμε θερμά να σταθείτε αρωγός και να στηρίξετε οικονομικά τους αγώνες στα πλαίσια του εφικτού.\nΑναλυτικά οι δαπάνες είναι οι εξής:\nΜετάλλια: 600 €\nΠούλμαν μεταφοράς αθλητών και κριτών από Θεσσαλονίκη-Νάουσα-Θεσσαλονίκη:500 €\nΈξοδα ηλεκτρολόγου και κριτών χρονομετρών: 1300 €\nΔωμάτια σε ξενοδοχείο, για τη γραμματεία και οργανωτική επιτροπή, 2 βράδια Χ 6 άτομα Χ 40 ευρώ = 480 €\nΚάλυψη μέρους των παραπάνω θα ήταν το επιθυμητό.\nΠαράλληλα θα γίνει διαφημιστική προβολή της επιχείρησής σας ως χορηγός και δελτίου τύπου στα μέσα εάν το επιθυμείτε.\nΗ ΕΘΝΙΚΗ ΑΘΛΗΤΙΚΗ ΟΜΟΣΠΟΝΔΙΑ ΑΤΟΜΩΝ ΜΕ ΑΝΑΠΗΡΙΑ θα αναλάβει :\n-τη διάθεση και κάλυψη αμοιβής της Τεχνικής Διευθύντριας των αγώνων και των δυο ατόμων στη γραμματεία Αγώνων\n-τη διεκπεραίωση και κάλυψη κόστους ελέγχου ντόπινγκ\n-την εκτύπωση των διπλωμάτων συμμετοχής\nΟ Σύλλογος Γονέων και Φίλων Αθλητών ΑμεΑ θα αναλάβει το γεύμα των αθλητών και τα μπλουζάκια των αγώνων.\nΟ Σύλλογος γονέων και φίλων αθλητών ΑΜΕΑ ιδρύθηκε το 2008 στην Θεσσαλονίκη. Σκοπός του συλλόγου είναι η καλυτέρευση της ζωής των αθλητών ,η αποφυγή του κοινωνικού αποκλεισμού τους, η καλλιέργεια του αθλητικού πνεύματος και η ανάπτυξη της κοινωνικής αλληλεγγύης μεταξύ των αθλητών αλλά και με άλλα μέλη και φορείς της κοινωνίας . Ο Σύλλογος πραγματοποιεί τους στόχους του με τη διοργάνωση αθλητικών αγώνων ,διαλέξεων ομιλιών και άλλων πολιτιστικών εκδηλώσεων. Ο σύλλογος μας είναι μη κερδοσκοπικός και ενισχύεται οικονομικά από τις ετήσιες συνδρομές των μελών του και από χορηγίες.\nΒλ περισσότερα για τις δράσεις του Συλλόγου μας στο ιστολόγιο μας http://goneisfiloiamea.blogspot.gr/ ή στη σελίδα στο FB https://www.facebook.com. και στο συνημμένο έγγραφο με την παρούσα επιστολή.\nΕάν επιθυμείτε να συνεισφέρετε με οποιοδήποτε τρόπο στην προσπάθεια μας μπορείτε να επικοινωνήσετε με τον Πρόεδρο του Συλλόγου Χαρίλαο Καραγκιοζίδη στο 6945803343 ή με την Ταμία Συνοδάκη Ελένη στο 6938426018 ή μέσω e-mail στο goneis.filoi.amea@gmail.com\nΘεατρική Παράσταση «Οι Γαμπροί της Ευτυχίας» στο Παλαιόκαστρο.\nΚοπή της Πρωτοχρονιάτικης Πίτας του Περιβαλλοντικού – Πολιτιστικού Συλλόγου Ωραιοκάστρου. 23/1/2016\nΈχουμε την χαρά να προσκαλέσουμε τα Μέλη και τους Φίλους μας στην κοπή της Πρωτοχρονιάτικης Πίτας του Περιβαλλοντικού – Πολιτιστικού Συλλόγου Ωραιοκάστρου, που θα πραγματοποιηθεί το Σάββατο 23 Ιανουαρίου 2016 και ώρα 18:00 στο Café Bar FOCUS (Λεωφόρος Δημοκρατίας 32).\nΗ εκδήλωση, εκτός των άλλων, αποτελεί μία ευκαιρία επικοινωνίας και ανταλλαγής απόψεων μεταξύ όλων, για τα περιβαλλοντικά και πολιτιστικά προβλήματα της περιοχής μας. Είστε όλοι ευπρόσδεκτοι μέλη και μη, γιατί το μέλλον του τόπου μας είναι κοινό και μας αφορά όλους.\nΘα χαρούμε πολύ να σας έχουμε κοντά μας, να αφήσουμε για λίγο στην άκρη την καθημερινότητα με τα προβλήματα της και να ονειρευτούμε το 2016.\nΑπάντηση της διοίκησης του δήμου στo ΣΥΡΙΖΑ Ο.Μ. Ωραιοκάστρου\nΕίναι πραγματικά λυπηρό το γεγονός ένας κομματικός οργανισμός και μάλιστα κυβερνητικός (ΣΥΡΙΖΑ Ο.Μ. Ωραιοκάστρου) να θέλει να ποδηγετήσει και να «τιθασεύσει» την τοπική αυτοδιοίκηση. Με ένα δελτίο τύπου που βρίθει αναληθειών, συγκεκριμένα κέντρα πληροφόρησης που δεν έχουν το σθένος να χρησιμοποιήσουν την ιδιότητά τους εντός του δημοτικού συμβουλίου, χρησιμοποιούν την εναλλακτική τους ιδιότητα, αυτή της κομματικής. Προσπαθούν έτσι να μεταφέρουν την όποια κομματική ιδεολογία μέσα στη λειτουργία του δήμου Ωραιοκάστρου.\nΣε αυτή τους την προσπάθεια όμως μένουν απελπιστικά μόνοι. Ας συνεχίσουν την απέλπιδα προσπάθεια τους ακολουθώντας τον κατήφορο της απαξίωσης. Κι ας αφήσουν την υπεύθυνη διοίκηση να εργαστεί και να παράξει έργο επ’ ωφελεία όλων των συμπολιτών μας.\nΕν προκειμένω, στο θέμα της πρόσληψης του έκτακτου προσωπικού με σύμβαση διάρκειας 8μηνών στην υπηρεσία Καθαριότητας του δήμου Ωραιοκάστρου, η υπεύθυνη και σοβαρή ενημέρωση των πολιτών έχει ως εξής:\n1) Την 13/5/15 εγκρίθηκε από το υπουργείο Εσωτερικών – Διοικητικής Ανασυγκρότησης (αρ. πρωτ. 16410) η αίτηση του δήμου Ωραιοκάστρου για την πλήρωση 63 εκτάκτων υπαλλήλων 8μηνης διάρκειας, σύμφωνα με τις διατάξεις του αρθρ. 21 Ν. 2190/1994 όπως ίσχυε και τις όμοιες του Ν. 3812/2009.\n2) Την 21/5/15 επιβεβαιώθηκε από το ίδιο υπουργείο (αρ.πρωτ. 12797) η πρόσληψη του ως άνω προσωπικού.\n3) Την 11/5/15 εν των μεταξύ στο ΦΕΚ 47 τευχ. Α δημοσιεύτηκε ο Ν. 4325/49 που προέβλεπε την παράταση της θητείας του ήδη τότε υπηρετούντος έκτακτου προσωπικού στις υπηρεσίες καθαριότητας των ΟΤΑ έως 31/12/15.\n4) Την 13/10/15, προσβλέποντας στην εύρυθμη λειτουργία της υπηρεσίας Καθαριότητας μετά την 28/12/15, οπότε έληγε η εκ παρατάσεως θητείας του έκτακτου προσωπικού, προκήρυξε 63 νέες θέσεις έκτακτου προσωπικού με σύμβαση εργασίας 8 μηνών.\n5) Την 23/10/15 έληξε η προθεσμία υποβολής δικαιολογητικών.\n6) Την 27/11/15 αναρτήθηκε ο πίνακας προσληπτέων.\n7) Την 04/12/15 δημοσιεύεται στο ΦΕΚ 164 ο Ν. 4351 ο οποίος στο άρθρο 50 προβλέπει την αυτοδίκαια παράταση του ήδη εκ παρατάσεως υπηρετούντος έκτακτου προσωπικού στον τομέα Καθαριότητας αυτοδίκαια έως 31.12.16. Εδώ θα πρέπει να επισημανθεί ότι δεν γίνεται καμία μνεία για την απαιτούμενη δαπάνη, όπως είχε γίνει με το Ν. 4325/49 που προέβλεπε την παράταση θητείας του τότε υπηρετούντος έκτακτου προσωπικού.\n8) Την 22 και 23/12/15 προβήκαμε στην αναγγελία πρόσληψης των 63 νέων εκτάκτων υπαλλήλων 8μηνης διάρκειας με ημερομηνία πρόσληψης την 28.12.15.\n9) Την 28/12/15 αποστείλαμε υπόμνημα (αρ. πρωτ. 33009) προς το υπουργείο Εσωτερικών και Διοικητικής Ανασυγκρότησης για το συγκεκριμένο θέμα.\n10) Την 30/12/15 εκδόθηκε η Πράξη Νομοθετικού Περιεχομένου η οποία στο άρθρο 12 προβλέπει τα εξής:\n2. Εγκρίσεις για την πρόσληψη προσωπικού ιδιωτικού δικαίου ορισμένου χρόνου ειδικοτήτων καθαριότητας που έχουν χορηγηθεί με τις διατάξεις του άρθρου 12 παρ. 14 του Ν. 4071/2012 όπως ίσχυε και με τις όμοιες του άρθρου 48 του Ν. 4325/2015 για τις οποίες οι φορείς έχουν προβεί μέχρι τη δημοσίευση του παρόντος νόμου στις προβλεπόμενες στην παρ. 9 του αρθρ. 21 του Ν.2150/1994 όπως ισχύει, ενέργειες ανάρτησης ή δημοσίευσης των σχετικών ανακοινώσεων, δύνανται να μην υλοποιηθούν μερικώς ή ολικώς μετά από απόφαση του αρμόδιου προς διορισμό οργάνου του φορέα.\nΣε κανένα σημείο λοιπόν αυτού του άρθρου δεν προβλέπεται τι θα γίνει με τις περιπτώσεις εκείνες όπου οι δήμοι έχουν όχι μόνο αναρτήσει τους πίνακες επιτυχόντων, αλλά επιπλέον έχουν υπογραφεί και συμβάσεις. Και ο δήμος Ωραιοκάστρου, όπως και πάρα πολλοί δήμοι στο πανελλήνιο, ανήκει σε αυτή την κατηγορία.\nΠροκαλεί επίσης εντύπωση γιατί στο άρθρο αυτό δεν προβλέπεται τίποτε για τη δαπάνη των εκτάκτων υπαλλήλων που αυτοδίκαια θα απασχοληθούν έως την 31.12.16. Περί αυτού βέβαια το δ/τ του ΣΥΡΙΖΑ Ο.Μ. Ωραιοκάστρου ποιεί την νήσσα. Και επιπλέον αποκρύπτει το γεγονός ότι, παρ’ ό,τι ο υπουργός Οικονομικών, Ευκλείδης Τσακαλώτος στην από 30.11.15 εισηγητική του έκθεση περί του θέματος προέβλεπε ότι «…η εν λόγω δαπάνη θα αντιμετωπισθεί από τις πιστώσεις του κρατικού προϋπολογισμού και του προϋπολογισμού των λοιπών μνημονευομένων φορέων, τελικά αυτή η διάταξη δεν συμπεριλήφθηκε στην Π.Ν.Π. Επιπλέον, το δ/τ του ΣΥΡΙΖΑ Ο.Μ. Ωραιοκάστρου απέκρυψε εντέχνως την από 7/10/15 ανακοίνωση του ΑΣΕΠ προς τον δήμο Ωραιοκάστρου, όπου προβλέπεται μεταξύ άλλων ότι: «… ο φορέας σας έχει δικαίωμα ακύρωσης της εγκριθείσας ανακοίνωσης (δηλ. της πρόσληψης 63 νέων εκτάκτων υπαλλήλων), υπό την προϋπόθεση ότι το γεγονός αυτό θα πρέπει να λάβει χώρα πριν τη δημοσίευση της περίληψης της στον ημερήσιο τύπο και με την υποχρέωση της εγγραφής- εκ μέρους σας- ενημέρωση του ΑΣΕΠ, επισημαίνοντας σχετικά ότι η περίληψη της ανάρτησης δεν έχει δημοσιευθεί. Την ίδια όμως ημέρα- 7/10/15- ανακοινώθηκε στον τύπο (εφημερίδα Μακεδονία) η προκήρυξη των 63 νέων θέσεων. Οπότε δεν είχαμε κανένα απολύτως δικαίωμα και λόγο να μην προχωρήσουμε τη διαδικασία μέχρι την ολοκλήρωσή της.\nΣτερείται παντελούς σοβαρότητας ο υπαινιγμός στο δ/τ ΣΥΡΙΖΑ Ο.Μ. Ωραιοκάστρου ότι θα έπρεπε- βάσει του τι γράφονταν στα ΜΜΕ από 19.11.15 – να μην είχαμε προχωρήσει τη διαδικασία πρόσληψης των 63 νέων εκτάκτων υπαλλήλων. Τόσο ανεύθυνη στάση από έναν κομματικό φορέα δεν μπορούσαμε να φανταστούμε. Όταν όμως ένα πρόσωπο το οποίο είναι εξ’ ορισμού εκλεγμένο να εκπροσωπεί τα συμφέροντα των συμπολιτών του στο δημοτικό συμβούλιο αυτό ενδύεται τον κομματικό μανδύα και προσπαθεί να χαλκεύσει ενέργειες της τοπικής αυτοδιοίκησης επειδή δεν έχει την δύναμη να το πράξει ως δημοτικός σύμβουλος, τότε όλα είναι πιθανά κατ’ αυτό. Με πόση μεγάλη ευκολία προσπαθεί να αποσείσει από τις πλάτες του κυβερνώντος κόμματος τις τεράστιες ευθύνες που ανέκυψαν από την επιδερμική αντιμετώπιση ενός τόσο σημαντικού θέματος!\nΕδώ θα πρέπει να υπενθυμίσουμε ότι ο δήμαρχος, Αστέριος Γαβότσης σε τηλεφωνική του επικοινωνία με τον επικεφαλής της δημοτικής παράταξης «Αλληλεγγύη Ανατροπή» που έγινε το απόγευμα της εορτής των Θεοφανίων, ζήτησε από αυτόν την άποψή του επί του θέματος, επικαλούμενος και την θεωρητική του κατάρτιση ως δικηγόρου. Ο τελευταίος απάντησε στον δήμαρχο ότι όντως πρόκειται για ένα πολύ σημαντικό πρόβλημα και ότι θα μεσολαβούσε προς τον κοινοβουλευτικό εκπρόσωπο του κυβερνώντος κόμματος για να τον ενημερώσει ώστε στη συνέχεια αυτός να ενημερώσει τον δήμαρχο για το αποτέλεσμα της επαφής του. Έκτοτε όμως δεν υπήρξε από πλευράς του καμία επικοινωνία.\nΌπως ήταν φυσικό, το θέμα απασχόλησε την ΚΕΔΕ άμεσα στο έκτακτο δ.σ. που πραγματοποιήθηκε με εισήγηση του δήμου μας την Πέμπτη 14 Ιανουαρίου 2016 στην Αλεξανδρούπολη. Πρώτο θέμα της συζήτησης υπήρξε η αντιμετώπιση του προβλήματος με τους έκτακτους υπαλλήλους. Ο πρόεδρος της ΚΕΔΕ, Γ. Πατούλης στην εισήγησή του ανέφερε ότι εγκλωβισμένοι στο θέμα αυτό είναι πάρα πολλοί δήμοι σε όλη την Ελλάδα. Δόθηκε η δυνατότητα στον αντιδήμαρχο Διοικητικού- Οικονομικού του δήμου Ωραιοκάστρου, Ηρακλή Τσακαλίδη, να εκθέσει ακριβώς το πρόβλημα. Ομόφωνα λοιπόν τα μέλη του δ.σ της ΚΕΔΕ με εισήγηση του κ. Πατούλη εξουσιοδότησαν τον νομικό σύμβουλο της ΚΕΔΕ, Π. Ζυγούρη να επεξεργαστεί την πρόταση του αντιδημάρχου του δήμου μας και να προωθηθεί το ζήτημα στα αρμόδια υπουργεία με σκοπό την άμεση λύση του ανακύψαντος προβλήματος.\nΥλοποιώντας τη δέσμευση της δημοτικής αρχής για εξοικονόμηση ενέργειας στις σχολικές μονάδες η Πρωτοβάθμια Σχολική Επιτροπή προχώρησε στην ολοκλήρωση σύνδεσης του 1ου δημοτικού σχολείου Παλαιοκάστρου με το δίκτυο φυσικού αερίου, δέκα χρόνια μετά την ολοκλήρωση κατασκευής της εν λόγω σχολικής μονάδας.\n«Είναι η πρώτη από μια σειρά παρόμοιων ενεργειών με απώτερο στόχο την ορθή διαχείριση πόρων και ενέργειας σε όσες σχολικές μονάδες είναι εφικτό. Πέραν του οικονομικού οφέλους, επιτυγχάνεται και απεξάρτηση από τις διαδικασίες προμήθειας καυσίμων με ό,τι αυτό συνεπάγεται» ανέφερε σχετικά ο πρόεδρος της Πρωτοβάθμιας Σχολικής Επιτροπής, Ευάγγελος Χατζηαντωνίου.\nΝίκες των ομάδων βόλευ του ΜΥΓΔΟΝΙΑΚΟΥ\nΤην Κυριακή 17/1/2016 η ομάδα γυναικών του Μυγδονιακού επικράτησε στον εκτός έδρας αγώνα επί του Ολύμπου Ελευθερίου Κορδελιού με 0-3 σετ, και έκανε το 10Χ10 χωρίς καμία βαθμολογική απώλεια και έχοντας χάσει μόλις 2 σετ σε όλο το πρωτάθλημα. Η ομάδα του Μυγδονιακού βρέθηκε μακριά από τον καλό της εαυτό και δυσκολεύτηκε να πάρει τα δύο πρώτα σετ (21-25, 22-25). Ωστόσο στο 3ο σετ μπήκε πιο σοβαρή και το κέρδισε εύκολα με 8-25. Αυτό το παιχνίδι έδειξε στην ομάδα ότι όλα τα παιχνίδια είναι δύσκολα και θα πρέπει να αντιμετωπιστούν με την απαιτούμενη σοβαρότητα για να πετύχει ο Μυγδονιακός τον στόχο του, που δεν είναι άλλος από την άνοδο του στην Β΄ Εθνική.\nΗ σύνθεση της ομάδος του ΜΥΓΔΟΝΙΑΚΟΥ ήταν : (Άντζυ Τρύψια) Τσιτσιπλάμη Ελένη, Μποσταντζόγλου Ελένη, Βεργή Γωγώ, Μανιάτη Αγγελική, Πατέλη Λίτσα, Νίκα Κων/να, Ξανθοπούλου Μαρτίνα (λ), Χατζησακούλα Χριστίνα, Λάκη Ειρήνη, Σαμαλέκη Κατερίνα, Λάκη Μαρία, Γιάμπαστου Χριστίνα.\nΤέλειωσαν με ψηλά το κεφάλι τις υποχρεώσεις τους για την φετινή χρονιά οι Κορασίδες του Μυγδονιακού, αφού κέρδισαν στο τελευταίο παιχνίδι του ομίλου με 3-2 τον Αριστοτέλη Επανομής ο οποίος τερμάτισε πρώτος. Ο Μυγδονιακός τερμάτισε τρίτος στον όμιλο, με έναν βαθμό λιγότερο από τη 2η ΧΑΝΘ χάνοντας την πρόκριση στην επόμενη φάση στις λεπτομέρειες. Με την νίκη αυτή οι Κορασίδες κλείνουν μια απόλυτα επιτυχημένη χρονιά αφού βρέθηκαν στις 16 καλύτερες ομάδες της ΕΠΕΣΘ. Αυτή είναι μια άλλη απόδειξη της πολύ καλής δουλειάς που γίνεται στην ομάδα του Μυγδονιακού, αφού ήταν η μοναδική ομάδα του δήμου Ωραιοκάστρου που συνέχισε στην Γ΄ φάση του πρωταθλήματος της ΕΠΕΣΘ.\nΈνα μεγάλο ευχαριστώ από τον κόσμο και την διοίκηση του Μυγδονιακού στην προπονήτρια κα ΑΝΤΖΥ ΤΡΥΨΙΑ και στις αθλήτριες: ΝΙΚΑ ΚΩΝΣΤΑΝΤΙΝΑ, ΧΑΤΖΗΣΑΚΟΥΛΑ ΧΡΙΣΤΙΝΑ, ΚΑΡΑΓΙΑΝΝΗ ΘΕΟΠΟΥΛΑ, ΣΤΑΛΙΟΠΟΥΛΟΥ ΓΕΩΡΓΙΑ, ΓΟΥΝΙΩΤΗ ΤΟΝΙΑ, ΓΑΖΕΤΗ ΜΑΡΙΑ, ΚΩΣΤΟΠΟΥΛΟΥ ΓΕΩΡΓΙΑ, ΧΑΤΖΗΑΣΤΕΡΙΟΥ ΜΑΡΙΑ, ΓΙΑΜΠΑΣΤΟΥ ΧΡΙΣΤΙΝΑ, ΜΑΔΕΣΗ ΧΡΙΣΤΙΝΑ, ΧΑΤΖΗΕΥΣΤΡΑΤΙΟΥ ΚΑΤΕΡΙΝΑ, ΜΠΑΡΕΚΑ ΔΕΣΠΟΙΝΑ, ΑΡΚΟ ΑΝΤΡΙΑΝΑ, ΤΡΑΚΑ ΕΦΗ, με την ευχή ότι του χρόνου θα ανέβουνε ένα σκαλοπάτι παραπάνω.\nΔήλωση δημάρχου Ωραιοκάστρου, Αστέριου Γαβότση\nΟ δήμαρχος Ωραιοκάστρου, Αστέριος Γαβότσης προέβη στην παρακάτω δήλωση με αφορμή την πρωινή ταλαιπωρία των συμπολιτών του:\n«Ζητώ συγνώμη από τους συμπολίτες μου για την πρωινή ταλαιπωρία που υπέστησαν λόγω των καιρικών συνθηκών. Αναλαμβάνω την πλήρη ευθύνη έως ότου η προκαταρκτική εξέταση, που διέταξα, δείξει τους υπευθύνους προκειμένου να αποδοθούν οι ευθύνες εκεί που πρέπει», ανέφερε ο κ. Γαβότσης.\nΩραιόκαστρο: ΑΝΟΙΧΤΑ ΤΑ ΣΧΟΛΕΙΑ ΤΗΝ ΤΡΙΤΗ 19 ΙΑΝΟΥΑΡΙΟΥ 2016\nΣας ενημερώνουμε ότι τα σχολεία της Πρωτοβάθμιας, Δευτεροβάθμιας εκπαίδευσης\nκαι παιδικοί σταθμοί θα λειτουργήσουν κανονικά την Τρίτη 19 Ιανουαρίου 2016.\nΩραιόκαστρο: Σημεία που υπάρχει αλάτι,σε περίπτωση ανάγκης\nΟι δημότες και οι καταστηματάρχες της δημοτικής ενότητας Ωραιοκάστρου θα μπορούν να προμηθεύονται αλάτι καθ' όλο το 24ωρο από την αποθήκη, που βρίσκεται απέναντι από το Κ.Α..Π.Η. Παλαιοκάστρου.\nΟι κάτοικοι και οι καταστηματάρχες της δημοτικής ενότητας ΚΑΛΛΙΘΕΑΣ θα μπορούν να προμηθεύονται αλάτι καθ' όλο το 24ωρο από την αποθήκη του ΠΕΝΤΑΛΟΦΟΥ επικοινωνώντας με τον Πρόεδρο κ. Τερζή Χρήστο στα τηλ.:2310787539 & 6973512554.\nΟι κάτοικοι και οι καταστηματάρχες της δημοτικής ενότητας ΜΥΓΔΟΝΙΑΣ θα μπορούν να προμηθεύονται αλάτι καθ' όλο το 24ωρο από την κοινότητα του ΔΡΥΜΟΥ επικοινωνώντας με τον κ. ΔΙΑΜΕΛΑ ΣΑΚΗ στο τηλ. 6988092020\nΩραιόκαστρο: ΚΛΕΙΣΤΟΙ ΟΙ ΠΑΙΔΙΚΟΙ ΣΤΑΘΜΟΙ ΤΗ ΔΕΥΤΕΡΑ 18 ΙΑΝΟΥΑΡΙΟΥ 2016\nΣας ενημερώνουμε ότι οι παιδικοί σταθμοί της Δ.Ο.Π.Π.Α.Ω. στο Ωραιόκαστρο και στο Μελισσόχωρι, δε θα λειτουργήσουν τη Δευτέρα 18 Ιανουαρίου 2016, λόγω δυσμενών καιρικών συνθηκών.\nΩραιόκαστρο: ΚΛΕΙΣΤΑ ΤΑ ΣΧΟΛΕΙΑ ΤΗ ΔΕΥΤΕΡΑ 18 ΙΑΝΟΥΑΡΙΟΥ 2016\nΚΛΕΙΣΤΑ ΤΑ ΣΧΟΛΕΙΑ ΤΗ ΔΕΥΤΕΡΑ 18 ΙΑΝΟΥΑΡΙΟΥ 2016\nεκπαίδευσης, θα παραμείνουν κλειστά, τη Δευτέρα 18 Ιανουαρίου 2016,\nΣΥΡΙΖΑ ΩΡΑΙΟΚΑΣΤΡΟΥ: Δελτίο Τύπου αναφορικά με τους συμβασιούχους 8μηνίτες του Δήμου Ωραιοκάστρου\nΕΠΙΤΕΛΟΥΣ ΝΑ ΑΝΑΛΑΒΕΙ ΤΙΣ ΕΥΘΥΝΕΣ ΤΗΣ Η ΔΙΟΙΚΗΣΗ ΤΟΥ ΔΗΜΟΥ\nΠρο ολίγων ημερών, ο αντιδήμαρχος οικονομικών κ. Τσακαλίδης, με συνέντευξη\nτου στο πρακτορείο FM 104,9 του ΑΠΕ-ΜΠΕ (που αναδημοσιεύθηκε από την\nιστοσελίδα politesoraiokastrou.gr), αναφέρθηκε στην πρόσληψη 63 νέων\nυπαλλήλων 8μηνης διάρκειας αλλά και στην παράταση της σύμβασης των\nπροηγουμένων 54 υπαλλήλων για την καθαριότητα. Ο κ. Τσακαλίδης αποπειράθηκε\nανεπιτυχώς να απαλλάξει από τις βαριές ευθύνες της τη δημοτική αρχή και τον κ.\nΓαβότση προσωπικά και να τις μεταθέσει ταυτόχρονα στη κυβέρνηση. Για την ορθή\nενημέρωση των πολιτών του Ωραιοκάστρου, αλλά και για την αποκατάσταση της\nαλήθειας, πληροφορούμε τους δημότες τα παρακάτω.\nΚοπή Πρωτοχρονιάτικης Πίτας του Συλλόγου Κρητών Ωραιοκάστρου «Ερωτόκριτος», 6/2/2016\nH κοπή βασιλόπιτας της Δημοτικής Επιτροπής Ισότητας Φύλων Ωραιοκάστρου,\nΣε εγκάρδιο και φιλικό κλίμα πραγματοποιήθηκε η κοπή βασιλόπιτας της Δημοτικής Επιτροπής Ισότητας Φύλων Ωραιοκάστρου, την Παρασκευή 15/1/2016. Το φλουρί βρέθηκε στο κομμάτι της Προέδρου η οποία ευχήθηκε καλή και δημιουργική χρονιά, ευχαρίστησε τα μέλη του Δ.Σ. για την άψογη συνεργασία τους και δεσμεύτηκε ότι το έργο και οι δράσεις της Επιτροπής θα συνεχιστούν ακόμη πιο δυναμικά.\nΚατά τη διάρκεια της συνάντησης ανταλλάχθηκαν ευχές, απόψεις και ιδέες για τον καινούριο χρόνο.\nΗ Πρόεδρος και τα μέλη του Δ.Σ. εύχονται σε όλες τις συμπολίτισσές μας και σε όλους τους συμπολίτες μας\nΔΥΟ ΑΓΝΩΣΤΕΣ ΛΕΞΕΙΣ-ΝΤΡΟΠΗ ΚΑΙ ΘΥΜΟΣ-. Του Ηλία Καραγκουνίδη\nΣαν χώρα ανακυκλωνόμαστε συνεχώς σε συζητήσεις και κουβέντες χωρίς όμως ν’ αγγίζουμε την ουσία.\nΚανείς δεν δικαιούται να μιλάει για ανευθυνότητα του πολιτικού συστήματος σήμερα, αν ο ίδιος δεν κάνει αυτοκριτική για το χθες, αν ο ίδιος δεν συντηρούσε αυτό το σάπιο κατεστημένο και πως ασκούσε τον θεσμικό του ρόλο.\nΈχει παρατηρηθεί ότι όταν ένα πολιτικό σύστημα καταρρέει , οι κατέχοντες την εξουσία όποιοι και αν είναι αυτοί, έχουν την τάση να αποκόπτονται από την πραγματικότητα.\nΟ λαός έδειξε μεγάλη ωριμότητα και αντοχή τα πέντε χρόνια της μεγάλης κρίσης. Αυτό όμως που δεν αντέχει είναι η αδυναμία των πολιτικών, που μας κυβέρνησαν και μας κυβερνούν, να μας πουν μια συγνώμη.\nΤο πνεύμα συναινέσεως δεν φαίνεται ότι δημιουργεί δυναμική που να εγγυάται τη ριζοσπαστική ανανέωση του πολιτικού συστήματος.\nΣε περιόδους οικονομικής υφέσεως και συνολικής κατάθλιψης, ισχύει η αρχή της αιωνίου επιστροφής σε σχήματα και πρακτικές που κάποιοι θεωρούσαν ότι ανήκουν οριστικά στο παρελθόν.\nΤο ερώτημα είναι, αν οι δημοσιονομικοί στόχοι της Ελλάδας μπορούν να επιτευχθούν μόνο με την ανάπτυξη και όχι με τη συρρίκνωσή της και αν πρέπει οι συντάξεις να μειωθούν για 12η φορά.\nΗ Ελλάδα αντίθετα με τις άλλες καταχρεωμένες χώρες της Ευρωζώνης, έφτασε στα πρόθυρα της οικονομικής καταστροφής και της διεθνούς διαπόμπευσης .Η καθημερινή αλαζονεία και πολιτική αντιπαράθεση των κομμάτων, η μετάθεση ευθυνών, δημιουργούν ντροπή και θυμό. Αυτά είναι τα συναισθήματα που προκαλούν στους Έλληνες όλα όσα συμβαίνουν στη χώρα μας τα τελευταία πέντε χρόνια.\nΔημοσκόπηση ΣΟΚ! Καταρρέι ο ΣΥΡΙΖΑ – Ποιοι μένουν εκτός Βουλής!\nΣύμφωνα με δημοσκόπηση της Meyron Analysis, που δημοσιεύεται το Σάββατο στην εφημερίδα «Παραπολιτικά», η ΝΔ εμφανίζεται να προηγείται του ΣΥΡΙΖΑ με διαφορά 3,7 ποσοστιαίων μονάδων στην πρόθεση ψήφου.\nΔείτε την δημοσκόπηση της Metron Analysis που δημοσιεύεται στα Παραπολιτικά του Σαββάτου.\nΑκολουθούν: Χρυσή Αυγή με 4,6%, Δημοκρατική Συμπαράταξη με 4,1%, ΚΚΕ με 4,6%, Ποτάμι με 2,2%, Ανεξάρτητοι Έλληνες με 2,1%, Ένωση Κεντρώων με 2,7%, Λαϊκή Ενότητα με 2,3%.\nΕκστρατεία εθελοντικής δεντροφύτευσης με στόχο την περιβαλλοντική και αισθητική αναβάθμιση του Δρυμού, διοργάνωσε ο δήμος Ωραιοκάστρου με πρωτοβουλία του δημάρχου Αστέριου Γαβότση και του αντιδημάρχου Μυγδονίας και Τεχνικών Έργων Ευάγγελου Καραστεργίου, στην χωματερή που υπήρχε τα προηγούμενα χρόνια κοντά σε οικισμούς του Δρυμού, και το realoraiokastro είχε αναφερθεί σε πρηγούμενο ρεπορτάζ.\nΣτην εκστρατεία αυτή της δεντροφύτευσης πρωταγωνιστές ήταν οι μαθητές του Γυμνασίου του Δρυμού, όπου και φύτεψαν δέντρα σε όλη την συγκεκριμένη περιοχή, παρουσία των καθηγητών τους , του αντιδημάρχου Ευάγγελου Καραστεργίου, της δημοτικής συμβούλου Χριστίνα Βαμβάκη και του τοπικού συμβούλου Σάκη Κατσίκα.\nΗ προστασία του περβάλλοντος αποτελεί καθήκoν όλων μας και επιτάσσει την ενεργεί συμμετοχή των συμπολιτών μας.Τέτοιες κινήσεις εθελοντισμού κοινωνικής προσφοράς, με την συμμετοχή όλων μας, είναι η βασική προυπόθεση για την εξασφάλιση καλύτερης ποιότητας ζώής, Σ αυτό πρέπει να συμβάλει και η διοίκηση του δήμου αποφασιστικά και αυτές οι ενέργειες θα πρέπει να συνεχιστούν και στο μέλλον.\nΗ υγειονομική βόμβα που υπήρχε δίπλα σε οικισμούς του Δρυμού\nΣε απόσταση αναπνοής από τους τελευταίους οικισμούς του Δρυμού και με μεγάλους κινδύνους για την δημόσια υγεία, υπήρχε μια παράνομη και ανεξέλεγτη χωματερή σε δημόσιο χώρο. Σκουπίδια, ρόδες, παλιά έπιπλα, στρώματα και ότι δεν μπορεί να φανταστεί κανείς, συνέθεταν μια αποκρουστική εικόνα σε ένα απέραντο σκουπιδαριό. Ευθύνη για όλο αυτό το θέαμα σίγουρα έχουν και όσοι νομίζουν ότι ο χώρος έξω από την αυλή του σπιτιού τους είναι γι αυτούς ένας σκουπιδότοπος. Οι φωτογραφίες που ακολουθούν είναι χαρακτηριστικές για την υγειονομική βόμβα που υπήρχε εκεί.\nΛίγα λόγια για τα πρόσωπα και τους συντελεστές του έργου από τον Γ. Τομπάζη\nΤο ορατόριο είναι μεγάλης κλίμακας λυρική μουσική σύνθεση για ορχήστρα,σόλο φωνές και χορωδία. Η δομή είναι πανομοιότυπη με αυτή της όπερας αλλά διαφέρει στο ότι δεν περιέχει καθόλου σκηνική δράση. Στην πλειονότητά τους τα ορατόρια χαρακτηρίζονται από μια θεματολογία βασισμένη σε βιβλικές αναφορές και είναι κατά βάση ένα είδος θρησκευτικής μουσικής.\nΤο ορατόριο που θα παρακολουθήσετε το Σάββατο στις 23 Ιανουαρίου και ώρα 19:30 στο κτίριο «Παύλος Μελάς»,είναι ένα έργο που χωρίζεται σε 4 πράξεις. Κάθε πράξη συνοδεύεται από έναν αφηγητή, ο οποίος μας παρασύρει με την παρουσία του πιάνου και των υπόλοιπων οργάνων σε άλλες εποχές.Εξαιρετικές γυναικείες φωνές, σε συνεργασία με την επιβλητική φωνή του αφηγητή, θα προσπαθήσουν να ξαναζωντανέψουν το μαρμαρωμένο βασιλιά.Το συγκεκριμένο έργο είναι , κατά την προσωπική μου άποψη, ένα σπουδαίο βυζαντινό ακρόαμα με δυτική εναρμόνιση, μια συγκλονιστική μέθεξη!\nΕΥΧΑΡΙΣΤΙΕΣ ΑΠΟ ΤΟΝ Ι.Ν. ΚΟΙΜΗΣΕΩΣ ΘΕΟΤΟΚΟΥ ΩΡΑΙΟΚΑΣΤΡΟΥ\nΧριστουγεννιάτικες γιορτές Παιδικών Σταθμών (ΔΗ.Κ.Ε.Ω.)\nΠαραμονές Χριστουγέννων πραγματοποιήθηκαν τρεις υπέροχες παραστάσεις με σκηνοθέτες το εκπαιδευτικό προσωπικό των Παιδικών Σταθμών και ηθοποιούς τους μικρούς μαθητές.\nΠρωταγωνιστές των γιορτών ο Αϊ Βασίλης, τα αστεράκια, οι νεράιδες, οι χιονούλες, τα ξωτικά, οι καλικάτζαροι, οι μάγοι….\nΣτο τέλος κάθε γιορτής ο πρόεδρος της ΔΗΚΕΩ, Ηλίας Ζιακούλης δώρισε στα παιδιά από ένα Χριστουγεννιάτικο βιβλίο.\nΗ κοπή της βασιλόπιτας της Ε.Π.Ω.Φ\nΜε τη συμμετοχή των φίλων ,μελών και χορευτών της Ε.Π.Ω.Φ. ,πραγματοποιήθηκε η κοπή της βασιλόπιτας την Κυριακή 10 Ιανουαρίου στη μεγάλη αίθουσα του πολυχώρου ‘ROSE GARDEN' ‘.\nΜε την ευλογία τoυ πατέρα Κοντάκη Εμμανουήλ ,πήραμε ευχές για το νέο έτος, έχοντας την ευκαιρία να τιμήσουμε δυο μέλη της Ε.Π.Ω.Φ., τα οποία έχουν προσφέρει και συνεχίζουν να προσφέρουν στο σύλλογο μας ,τον κ. Γεώργιο Κωνσταντινίδη και τον κ.Σάββα Ιωαννίδη .\nΒουλευτής του ΣΥΡΙΖΑ ζητά να μπουν δίδακτρα στα δημόσια σχολεία!\nΔίδακτρα στα δημόσια σχολεία, που θα φτάνουν τα 600 ευρώ το χρόνο για κάθε παιδί(!), προτείνει ο βουλευτής του ΣΥΡΙΖΑ Αλέκος Τριανταφυλλίδης.\nΚΟΠΗ ΒΑΣΙΛΟΠΙΤΑΣ ΜΠΣ ΜΕΣΑΙΟΥ ''ΝΕΑ ΚΟΤΥΩΡΑ''\nΠνευματικού Κέντρου Μεσαίου με μέλη και παιδιά των χορευτικών συγκροτημάτων ο σύλλογος Μεσαίου έκοψε την πίτα του. Στην αρχή της εκδήλωσης μικρή χορωδία και με την συνοδεία ποντιακής λύρας έψαλλαν τα ποντιακά χριστουγεννιάτικα, πρωτοχρονιάτικα και κάλαντα Θεοφανίων. Στη λύρα ήταν οι Παύλος Αμανατίδης και ο Παναγιώτης Μωυσιάδης. Στην συνέχεια ο ιερέας του χωριού Σταύρος Κυρσταυρίδης ευλόγησε και έκοψε την βασιλόπιτα. Το φλουρί της βασιλόπιτας έπεσε στον Άγιο Βασίλειο. Ύστερα, τον λόγο πήρε ο πρόεδρος του διοικητικού συμβουλίου Θεόδωρος Αμανατίδης και αφού καλωσόρισε τους καλεσμένους αναφέρθηκε στην ιστορία της προέλευσης της βασιλόπιτας. Κατόπιν, δόθηκαν έπαινοι σε μαθητές που αρίστευσαν στο γυμνάσιου, στο λύκειο, και στους εισαχθέντες στα Α.Ε.Ι. και ΤΕΙ σχολ. Έτους 2014-2015. Συγκεκριμένα οι μαθητές που πήραν έπαινο ήταν: η Αντωνία Μαρμαρίδου, η Ιωάννα Χριστοφορίδου του Θεοδώρου και η Ιωάννα Παρθένα Τσιτηρίδου. Ο εισαχθείς στα ΤΕΙ ήταν ο Σταμάτης Μουρατίδης στο τμήμα ηλεκτρολόγων- μηχανικών στην Καβάλα και στα ΑΕΙ η Πηνελόπη Μαρμαρίδου η οποία πέρασε στο Δημοκρίτειο Πανεπιστήμιο Θράκης στο τμήμα μηχανικών περιβάλλοντος στην Ξάνθη . Για την ιστορία αναφέρουμε ότι τα υπόλοιπα τυχερά νομίσματα κέρδισαν οι μικροί Ισμήνη Μωϋσιάδου και Παναγιώτης Λαζαρίδης. Η πιο συγκινητική στιγμή της εκδήλωσης ήταν η βράβευση των ηρωίδων μητέρων οι οποίες μεγάλωσαν ανήλικα παιδιά μόνες τους, αφού η μοίρα τις στέρησε τους συζύγους τους από αρρώστιες και ατυχήματα. Αυτές που βραβεύτηκαν ήταν η Μυροφόρα Μαρμαρίδου, η Σοφία Πουλουτίδου, η Όλγα Λαζαρίδου και η Αραβέλλα Μαρμαρίδου.\nΤην εκδήλωση τίμησαν με την παρουσία τους ο πρόεδρος της Τοπικής Κοινότητας Μεσαίου Αναστάσιος Ι. Λαζαρίδης και ο δημοτικός σύμβουλος Δήμου Ωραιοκάστρου Ανέστης Πόλυχρονίδης Το διοικητικό συμβούλιο του συλλόγου ευχαριστεί τις Άννα Αμανατίδου για την παρασκευή της βασιλόπιτας και το ανθοπωλείο ''Λουλουδόκηπος'' στα Διαβατά.\nΣε όλη τη διάρκεια των εκδηλώσεων λειτουργούσε παζάρι από το τμήμα χειροτεχνίας του συλλόγου με υπεύθυνη την Ελπίδα Γρηγοριάδου.\nΔΗΜΟΣ ΩΡΑΙΟΚΑΣΤΡΟΥ: ΠΡΟΚΗΡΥΞΗ ΠΡΟΣΛΗΨΗΣ 14 ΚΑΘΗΓΗΤΩΝ ΦΥΣΙΚΗΣ ΑΓΩΓΗΣ\nΗ ΔΗΜΟΤΙΚΗ ΚΟΙΝΩΦΕΛΗΣ ΕΠΙΧΕΙΡΗΣΗ ΩΡΑΙΟΚΑΣΤΡΟΥ, ως φορέας υλοποίησης των προγραμμάτων «Άθληση για Όλους», που θα πραγματοποιηθούν στο Δήμο ΩΡΑΙΟΚΑΣΤΡΟΥ για την περίοδο 2015/2016 με τη συνεργασία της Γενικής Γραμματείας Αθλητισμού (Γ.Γ.Α.) του Υπουργείου , Πολιτισμού και Αθλητισμού, μετά τo υπάρ.πρωτ.ΥΠΠΟΑ/ΓΔΥΑ/ΔΑΟΠΑΑΔ/ΤΣΠΕΠΑΟ/323194/19278/1465/--908/19-11- 15 και ΥΠΠΟΑ/ΓΔΥΑ/ΔΑΟΠΑΑΔ/ΤΣΠΕΠΑΟ/323762/19328/1468/909/19-11-15 έγγραφα Γ.Γ.Αθλητισμού και μετά το ΦΕΚ 2431/Β/11-11-15 , θα προσλάβει ΔΈΚΑ ΤΕΣΣΕΡΕΣ(14) καθηγητές/ τριες Φυσικής Αγωγής, με σύμβαση εργασίας ιδιωτικού δικαίου ορισμένου χρόνου και με ωρομίσθια αποζημίωση, στις παρακάτω ειδικότητες:


Praestekilde Hotel Restaurant, Stege - Κριτικές εστιατορίων - TripAdvisor\nΔραστηριότητες κοντά σε: Praestekilde Hotel Restaurant\nΝο 6 από 27 Εστιατόρια - Stege\nKlintevej 116, Stege, Moen 4780, Δανία\nΥπηρεσία απλών, κρεβάτι άνετο, τηλεόραση και μίνι μπαρ, ωραία θέα του γήπεδο γκολφ. Εστιατόριο με ωραία θέα, καλό φαγητό και πολύ ωραίο προσωπικό. Βρίσκεται ανάμεσα στο Moen Klint και την πόλη Stege, ακριβώς πάνω στον γήπεδο γκολφ 18 οπών+ 9 οπές αμοιβών και αναπαραγωγή.\nΠολύ ωραίο προσωπικό, υπέροχο φαγητό και αξιοπρεπείς τιμές - Ναι - μας άρεσε πολύ η διαμονή\nΜείναμε για 2 νύχτες και απολαύσαμε κάθε λεπτό - η τοποθεσία είναι πολύ κοντά στο Møns Klint ( 15 χλμ.) και αν δεν είχαν δει, προτείνω έντονα να ξεκινάτε το κινητήρες. . . : - ) του ξενοδοχείου ένα σύγχρονο και όχι ως ζεστό όσο...και ένα παλιό ξενοδοχείο, αλλά όλα λειτουργούσαν, ήταν καθαρό και το προσωπικό είναι μεταξύ το ωραιότερο που έχω γνωρίσει ποτέ. Το φαγητό είναι καλά μαγειρεμένα και γευστικά. Όταν φύγαμε νιώσαμε ότι εμείς θα επιστρέψουμε.Περισσότερα\nΠολύ καλό εστιατόριο (αλλαγή του ιδιοκτήτη)\nΕίχαμε μια εξαιρετική βραδινή χάρη στο καλό φαγητό και την καλοσύνη του ιδιοκτήτη. Η μαγειρική είναι εμπνευσμένο από τη γαλλική κουζίνα και η εκτέλεση είναι σχεδόν τέλειο (έχουμε φάει ποτέ μια τόσο στον τομέα του βοείου κρέατος του διαγωνισμού, ακόμη και στη Γαλλία). Το μέρος...είναι γενναιόδωροι και την λογική τιμή. Πολύ καλή εμπειρία, θα το συνιστούσα ανεπιφύλακτα.Περισσότερα\nΤο προσωπικό είναι σαφές ότι ήθελε να έχουν μια εξαιρετική εμπειρία, και το κατάφεραν.\nΕξαιρετική κουζίνα που παρασκευάζεται από φρέσκα, ντόπια υλικά. Το ψάρι ήταν λίγο έξω από τα γειτονικά νερά. Το κρασί που έχει επιλεγεί από το προσωπικό του ξενοδοχείου ήταν ένας εξαιρετικός σύντροφος και η εξυπηρέτηση ήταν καλή. Το εστιατόριο είχε επίσης μια όμορφη θέα στο τοπίο...της Δανίας.Περισσότερα\nΥψηλότερη βαθμολογία για την παρουσίαση\nΤα περισσότερα τραπέζια έχουν θέα στο γήπεδο του γκολφ και βρίσκονται σε ένα φωτεινό και φωτεινή τραπεζαρία. Πίνακας παρουσιάσεων ήταν εξαιρετικά ωστόσο η παράδοση τροφίμων δεν ανταποκρίνονται απόλυτα στις προσδοκίες μου.\nΕνθουσιώδης και ταλαντούχους σεφ\nΤο ξενοδοχείο και το εστιατόριο είναι υπό νέα διεύθυνση. Το νεαρό ζευγάρι που χρησιμοποιείται για να λειτουργήσει το δικό του ένα από τα λίγα καλά φαγάδικα σε Stege. Ο σεφ είναι νέοι, εξαιρετικά ταλαντούχα, χρησιμοποιεί τοπικά προϊόντα και αποτελεί την τέλεια.\nΛάβετε γρήγορα απαντήσεις από το προσωπικό του Praestekilde Hotel Restaurant και από προηγούμενους επισκέπτες.\nΔιεύθυνση: Klintevej 116, Stege, Moen 4780, Δανία\nΑριθμός τηλεφώνου: +45 55 86 87 88\nΑυτό το εστιατόριο βρίσκεται στο Hotel Praestekilde


Διαχείριση & Ανάπτυξη Ξενοδοχείων - PDF\nDownload "Διαχείριση & Ανάπτυξη Ξενοδοχείων"\n1 Διαχείριση & Ανάπτυξη Ξενοδοχείων... Η λύση για κάθε ξενοδόχο στην εποχή της κρίσης. Οραματιζόμαστε Σχεδιάζουμε Υλοποιούμε\n2 Η ξενοδοχειακή επιχείρηση στην Ελλάδα Υπάρχει διάχυτη η εντύπωση ότι το ξενοδοχείο είναι μία εύκολη επιχείρηση. Μάλιστα, ορισμένοι θεωρούν ότι αποτελεί μία ακίνδυνη επένδυση καθώς το ξενοδοχείο έχει εκτεταμένη πάγια υποδομή και ο επιχειρηματίας μπορεί να επαναπαυτεί στην ασφάλεια της ακίνητης περιουσίας. Επίσης, πολλοί πιστεύουν πως είναι εύκολο να περιποιηθείς τους ενοίκους ενός ξενοδοχείου καθώς μπορεί να το έχουν κάνει με φιλοξενούμενους στην οικία τους. Η πραγματικότητα είναι ακριβώς η αντίθετη. Το ξενοδοχείο είναι μία επιχείρηση με πολύμορφο και ευπαθές προϊόν και απαιτείται άριστη γνώση του αντικειμένου για να επιτευχθούν ικανοποιητικά κέρδη. Είναι αλήθεια ότι πάρα πολλά ξενοδοχεία (τα περισσότερα) σήμερα αντιμετωπίζουν πρόβλημα επιβίωσης. Οι ξενοδοχειακές επιχειρήσεις της εποχής μας λειτουργούν σήμερα σε ένα ταχύτατα εξελισσόμενο και αβέβαιο περιβάλλον και καλούνται να ικανοποιήσουν τις διαρκώς αυξανόμενες απαιτήσεις της πελατείας τους. Η διοίκηση μιας ξενοδοχειακής επιχείρησης για να εξασφαλίζεται η βιωσιμότητα και η αποδοτικότητά της θα πρέπει να λαμβάνει υπ όψιν όλες τις δυνατότητες που προσφέρονται σήμερα στο επιχειρηματικό περιβάλλον και να λειτουργεί με ευαισθησία απέναντι στον ανθρώπινο παράγοντα και το περιβάλλον. Ο ρόλος της ξενοδοχειακής επιχείρησης ως συνιστώσα του τουριστικού κυκλώματος κρίνεται ως ιδιαίτερα σημαντικός για την ανάπτυξη της εθνικής μας οικονομίας και αποτελεί αναμφισβήτητα τον «πυλώνα» του Ελληνικού τουρισμού. Καθώς ο εισερχόμενος τουρισμός προς τη χώρα μας παρουσίασε σημαντικότατη αύξηση τα τελευταία χρόνια, το επίπεδο της ποιότητας των παρεχόμενων ξενοδοχειακών υπηρεσιών, θα είναι καθοριστικής σημασίας για την προώθηση και διαφήμιση του ελληνικού τουριστικού προϊόντος στο εξωτερικό και στο μέλλον. Με 20 χρόνια επιτυχημένης συμμετοχής διαχείρισης ξενοδοχειακών μονάδων και συμβολής στην τουριστική ανάπτυξη της χώρας μας, εγγυόμαστε την επιτυχία και της δικής σας επιχείρησης. Η γνώση της διεθνούς αγοράς, η υπευθυνότητα και η συνέπεια στην ανάληψη υποχρεώσεων, η καινοτομία και η δημιουργικότητα στις προτάσεις μας και τις εφαρμογές αλλά και η ευαισθησία απέναντι στις ιδιομορφίες και τις ιδιαιτερότητες κάθε ξενοδοχειακής μονάδας, αποτελούν τους λόγους για τους οποίους οι ξενοδοχειακές επιχειρήσεις μας βρίσκονται σε συνεχή ανάπτυξη του κύκλου εργασιών τους. Διαχείριση Ξενοδοχείων Αναλαμβάνουμε υπεύθυνα την βελτίωση των παρεχόμενων υπηρεσιών του ξενοδοχειακού σας συγκροτήματος σας μέσω της έρευνας των αναγκών της επιχείρησης, της εκπαίδευσης του προσωπικού της, τη σύνταξη εφαρμόσιμου και ρεαλιστικού επιχειρηματικού σχεδίου και της παροχής συμβουλών για κάθε τμήμα της επιχείρησής σας με στόχο την αύξηση της αποδοτικότητας και τη συνεχή ανάπτυξη της μονάδας σας. Η VisionTask αναλαμβάνει τη λειτουργία και τη διαχείριση ξενοδοχειακών μονάδων, με τη μορφή σύναψης Συμφωνιών Διαχείρισης Έργου. Η διαδικασία μας εν συντομία μπορεί να αναλυθεί όπως παρακάτω: Συνάντηση με τον ιδιοκτήτη του ξενοδοχείου και επικαιροποίηση του οράματος για την επιχείρησή του. Ανάλυση της γενικότερης κατάστασης του ξενοδοχείου. Έρευνα σε βάθος όλων των τρεχουσών λειτουργικών αναγκών, των οικονομικών και στατιστικών στοιχείων της επιχείρησης καθώς και τις δυνατότητες των πωλήσεών της. Έρευνα και παρουσίαση δυνατοτήτων για πιθανό μελλοντικό αναπτυξιακό σχέδιο για το ξενοδοχείο (ανακαίνιση, επέκταση, λήψη πιστοποιήσεων κλπ.). Παρουσίαση ενός ρεαλιστικού και άμεσα εφαρμόσιμου επιχειρηματικού σχεδίου στην Διοίκηση. Διαμορφώνουμε, αντίστοιχα ρεαλιστικές και άμεσα εφαρμόσιμες στρατηγικές πωλήσεων & marketing. Αξιολογούμε τις ανάγκες της επιχείρησης σε ανθρώπινο δυναμικό για κάθε τμήμα του ξενοδοχείου. Καταθέτουμε έναν ρεαλιστικό οικονομικό προϋπολογισμό για την ξενοδοχειακή μονάδα. Διενεργούμε πλήρη έλεγχο της οικονομικής και ποιοτικής απόδοσης της ξενοδοχειακής μονάδας με αποτελέσματα (Profit & Loss Account) στον ιδιοκτήτη. Καταρτίζουμε το απαραίτητο εγχειρίδιο ποιότητας των παρεχόμενων υπηρεσιών του ξενοδοχείου.\n3 Αναλαμβάνουμε υπεύθυνα την βελτίωση των παρεχόμενων υπηρεσιών του ξενοδοχειακού σας συγκροτήματος σας με στόχο την αποδοτικότητα και τη συνεχή ανάπτυξη της μονάδας σας. Η εμπειρία της εταιρείας μας στη διαχείριση και στη λειτουργία ξενοδοχείων εξασφαλίζει για την επιχείρηση τα ακόλουθα: Αποτελεσματική σύναψη συνεργασιών με tour operators και αναγνωρισμένες τουριστικές κοινοπραξίες marketing, για την ενίσχυση των πωλήσεων και την αναγνωρισιμότητα της επιχείρησης. Επίτευξη θετικών οικονομικών αποτελεσμάτων για την επιχείρηση με την ταυτόχρονη εξασφάλιση υψηλών περιθωρίων μικτού λειτουργικού κέρδους. Αύξηση της εμπορικής αξίας της ξενοδοχειακής επιχείρησης, βελτίωση της θέσης της επιχείρησης έναντι τραπεζικών οργανισμών. Οργάνωση των επισιτιστικών τμημάτων της μονάδας ώστε να είναι λειτουργικές με τα υπόλοιπα τμήματα και να κερδίζουν την ικανοποίηση των επισκεπτών του ξενοδοχείου. Παροχή ανώτατης ποιότητας φιλοξενίας και value for money για τους επισκέπτες του ξενοδοχείου, μέσα από την κατανόηση και την ικανοποίηση των διαφορετικών αναγκών και απαιτήσεών τους. Δείκτες ικανοποίησης πελατών, ανάλυση και παρουσίαση αυτών στη διοίκηση. Δημιουργία από μια σειρά από προωθητικές ευκαιρίες και ενέργειες και social media marketing για την επιχείρηση. Επιλογή και πρόσληψη καταρτισμένου, εξειδικευμένου όπου χρειάζεται, έμπειρου και πρόθυμου προσωπικού για τις θέσεις εργασίας της επιχείρησης. Βελτιστοποίηση της λειτουργίας των προμηθειών με υιοθέτηση καλύτερων πρακτικών προς όφελος της επιχείρησης. Υπόδειξη προμηθευτών τους οποίους, μετά από ενδελεχή έρευνα αγοράς, τους έχουμε επιλέξει για τη φερεγγυότητα, την ποιότητα των προϊόντων τους και τις πολύ καλές τιμές που προσφέρουν. Διαχείριση ανθρωπίνου δυναμικού για την επιχείρησή σας προτείνοντας τους κατάλληλους ανθρώπους που ταιριάζουν στο ύφος της δικής σας επιχείρησης. Δημιουργία ιδανικού περιβάλλοντος εργασίας με διαμόρφωση ανταγωνιστικών μισθών για τους εργαζόμενους. Με μακρόχρονη εμπειρία στη διοίκηση ξενοδοχείων, λαμβάνουμε υπόψη τις ιδιαίτερες ανάγκες της κάθε ξενοδοχειακής μονάδας, τις τεχνικές διοίκησης που διαθέτει, το στελεχιακό δυναμικό της, τη θέση της στην αγορά και προσφέρουμε τις υπηρεσίες μας με προνομιακούς όρους προς όφελος των πελατών σας και με σκοπό την αύξηση πωλήσεων και της κερδοφορίας της ξενοδοχειακής σας μονάδας. Ανάπτυξη και Συμβουλευτικές Υπηρεσίες Ξενοδοχείων H VisionTask παρέχει αξιόπιστες συμβουλευτικές υπηρεσίες σε ιδιοκτήτες ξενοδοχείων, επενδυτές και άλλα φυσικά ή/νομικά πρόσωπα που προγραμματίζουν την είσοδό τους, ή την επανατοποθέτησή τους στην ξενοδοχειακή βιομηχανία. Η εξειδίκευση μας στον τουριστικό κλάδο και οι κατάλληλες στρατηγικές συνέργιες σε διεθνές επίπεδο, μας επιτρέπουν την παροχή υποστήριξης σε ιδιώτες και θεσμικούς επενδυτές που επιθυμούν να διεισδύσουν στην ξενοδοχειακή βιομηχανία, να αποκτήσουν ξενοδοχειακά ακίνητα, να πουλήσουν περιουσιακά στοιχεία ή να αναδιαρθρώσουν την κεφαλαιακή τους δομή (δάνεια, συμφωνίες lease-back κλπ). Στόχος μας η πολύχρονη εμπειρία που διαθέτουμε να είναι στην διάθεσή σας, ώστε να απολαμβάνεται συμβουλευτικές υπηρεσίες που αφορούν την ανάπτυξη των έργων σας με το μικρότερο επενδυτικό ρίσκο. Ειδικευόμαστε σε μελέτες διαχείρισης και αξιολόγησης επενδυτικών προγραμμάτων, μελέτες τουρισμού καθώς και μελέτες σκοπιμότητας και περιφερειακής ανάπτυξης. Έχουμε τη δυνατότητα και εμπειρία να συμμετέχουμε συμβουλευτικά σε όλες τις φάσης της ανάπτυξης, από τα σχέδια και τη διακόσμηση, την επιλογή εξοπλισμού και προμηθευτών, έως τον υπολογισμό των αρχικών\n4 αγορών πρώτων υλών και αναλωσίμων μιας ξενοδοχειακής μονάδας. Δυναμικό παρόν στο pre-opening consulting μιας ξενοδοχειακής επιχείρησης που αφορά όλες τις απαραίτητες ενέργειες για το ξεκίνημα μιας νέας επιχείρησης στον κλάδο του τουρισμού. Διενεργούμε έρευνα και ανάλυση της τοπικής και περιφερειακής τουριστικής αγοράς. Συντάσσουμε μελέτες ανάλυσης της βιωσιμότητας και της κερδοφορίας μιας ξενοδοχειακής επένδυσης. Διενεργούμε τεχνικοοικονομικές εκθέσεις (IRR) καθώς και μελέτες χρηματοδότηση ξενοδοχειακών έργων σε συνεργασία με κορυφαία χρηματοπιστωτικά ιδρύματα. Ολοκληρώνουμε την αξιολόγηση των υφιστάμενων και απαιτούμενων αδειών, ενώ διενεργούμε συμπληρωματική σύνταξη και υποβολή φακέλων όπου χρειάζεται. Κατάταξη Ξενοδοχείων: Εκδόθηκε το Νομικό πλαίσιο κατάταξης των Ξενοδοχείων. Καθορίζεται έτσι η διαδικασία έκδοσης του πιστοποιητικού κατάταξης των Ξενοδοχειακών μονάδων σε κατηγορίες αστέρων. Η απόφαση αυτή προβλέπει ότι ως αρμόδιος φορέας για την έκδοση του πιστοποιητικού κατάταξης ορίζεται το Ξενοδοχειακό Επιμελητήριο Ελλάδος (ΞΕΕ) και αφορά περίπου ξενοδοχεία. Το πιστοποιητικό θα εκδίδεται βάσει τεχνικής έκθεσης που θα συντάσσεται (έναντι αμοιβής που θα συμφωνείται από την ίδια την επιχείρηση) και θα έχει διάρκεια 5 χρόνων, ενώ παρέχεται η δυνατότητα ανακατάταξης οποτεδήποτε και για οποιονδήποτε λόγο. Η VisionTask αναλαμβάνει την αξιολόγηση του καταλύματός σας με στόχο την καλύτερη δυνατή απόκτηση βαθμολογίας για να επιτευχθεί η αναμενόμενη απόδοση αστεριών. Η εταιρεία VisionTask δίπλα σας Η εμπειρία μας στον τουριστικό κλάδο προσφέρει αξιόπιστες και εξειδικευμένες υπηρεσίες για κάθε τύπο επενδυτικού σχεδίου που θέλετε να αναπτύξετε στις ξενοδοχειακές επιχειρήσεις. Με περισσότερα από 20 έτη ενασχόλησης στον τουρισμό, εμπιστευτείτε μας για μια σειρά από εξειδικευμένες υπηρεσίες όπως: Αξιολόγηση τουριστικών επιχειρήσεων, διοίκηση τουριστικής μονάδας (διαχείριση έργου). Στρατηγικός σχεδιασμός και ανάπτυξη νέων ή υφιστάμενων τουριστικών επιχειρήσεων (μελέτες σκοπιμότητας, ανάλυση αγοράς κτλ). Θέματα συμβουλευτικής οργάνωσης τουριστικών επιχειρήσεων (coaching, οργανωτικά / πιστοποιήσεις κτλ.). Θέματα συμβουλευτικής χρηματοοικονομικών, επιδοτήσεων και δανεισμού (Αναπτυξιακός, ΕΣΠΑ κτλ.). Εκτίμηση φέρουσας ικανότητας επιχείρησης και αξιολόγηση τουριστικών προορισμών. Προετοιμασία των οικονομικών προβλέψεων του ξενοδοχείου με ακρίβεια και αξιοπιστία, ανάλυση των μελλοντικών τάσεων στην περιοχή και την χρήση των πρότυπων μέσων όρων της ξενοδοχειακής βιομηχανίας. Ανάπτυξη τουριστικού προϊόντος, τουριστικού εμπορικού σήματος (tourism destination, country, region branding). Θέματα συμβουλευτικής Marketing τουριστικών επιχειρήσεων. Δημόσιες σχέσεις, προβολή στα διεθνή ΜΜΕ και δράσεις ευαισθητοποίησης, διαδικτυακό Marketing με χρήση κοινωνικών μέσων (social media marketing), SEO (search engine optimization). Marketing εκθέσεων τουρισμού. Οραματιζόμαστε Σχεδιάζουμε Υλοποιούμε\n5 Συμβουλευτείτε μας Διαχείριση & Ανάπτυξη Ξενοδοχείων Η Απόφαση Ζωής ενός Ξενοδόχου Το δικό μας Κερδισμένο Στοίχημα 20 χρόνια εμπειρίας στον κλάδο του Τουρισμού γεμάτα επιτυχίες. Για υπεύθυνη ενημέρωση επικοινωνήστε μαζί μας σήμερα. ΑΝΑΠΤΥΞΗ ΕΞΩΣΤΡΕΦΕΙΑ ΕΞΑΓΩΓΕΣ


Α’ Κατηγορία: Φωστήρας Οβρυάς-Πανμοβριακός Ριόλου 1-3 - Aigialeiaspor.com\nHome / Uncategorized / Α’ Κατηγορία: Φωστήρας Οβρυάς-Πανμοβριακός Ριόλου 1-3\nΑ’ Κατηγορία: Φωστήρας Οβρυάς-Πανμοβριακός Ριόλου 1-3\nΜε μία ακόμα πειστική εμφάνιση, ο Πανμοβριακός Ριόλου πέρασε νικηφόρα από το γήπεδο της Οβρυάς επικρατώντας με σκορ 1-3 του τοπικού Φωστήρα και απολαμβάνει την γλυκιά μοναξιά της κορυφής, καθώς καμία άλλη ομάδα δεν έκανε το δύο στα δύο.\nΟι φιλοξενούμενοι του Ντίνου Σπυρόπουλου απλοποίησαν τα δεδομένα της αναμέτρησης στο πρώτο ημίχρονο, όταν και προηγήθηκαν με 2-0 από δύο όμορφα σε εκτέλεση τέρματα του Νίκου Γραμματικόπουλου. Ο έμπειρος επιτελικό μέσος άνοιξε το σκορ στο 18’ με απευθείας φάουλ λίγο έξω από την περιοχή, ενώ στο 30’ έδωσε …αέρα δύο τερμάτων στην ομάδα του Ριόλου με πλασέ έπειτα από μπαλιά – ασίστ του Φωτόπουλου.\nΜε το …καλημέρα του β’ ημιχρόνου έγινε και το 0-3, όταν στο 49’ ο Νιφορόπουλος με δική του εκτέλεση φάουλ έστειλε τη μπάλα στο δοκάρι και εν συνεχεία στα αντίπαλα δίχτυα. Κάπου εκεί όλα τέλειωσαν για τον Φωστήρα, που παρότι ανέβασε την απόδοσή του, το μόνο που κατάφερε ήταν να μειώσει στο 62’ σε 1-3 με πέναλτι του Νίκα, μετά από χέρι του Αντωνόπουλου.\nΣημειώνεται, ότι οι γηπεδούχοι είχαν και δοκάρι στο 84’ στην προσπάθεια του Χριστόπουλου να απομακρύνει τη σέντρα του Νίκα, ενώ είχαν και δύο τραυματισμούς παικτώ (Γελάσιου και Μέρελη).\nΦωστήρας Οβρυάς: Αντωνόπουλος, Γελάσιος (46’ λ.τ. Σουβαλιώτης), Μέρελης (λ.τ. 55’ Λιόγκας), Νίκας, Νταφογιάννης, Λεπενιώτης, Γράβαλος (65’ Καράμπελας), Σκιαδάς, Παναγόπουλος (57’ Ξυπολιάς), Χαϊκάλης, Λαμπρόπουλος.\nΠανμοβριακός Ριόλου: Ζήγκος, Κάτσενος (59’ Μητρόπουλος), Χριστόπουλος, Σπανός, Αντωνόπουλος, Λιάκος (69’ Σπυρόπουλος), Παπαγεωργακόπουλος, Γραμματικόπουλος, Παπουτσής (88’ Μυλωνάς), Φωτόπουλος, Νιφορόπουλος (66’ Μπακάλης).


LIVE: Kλήρωση Champions League και Europa League – ΤΑΜΕΙΑΡΧΗΣ\nLIVE: Kλήρωση Champions League και Europa League\n4 Αυγούστου, 2017 8 Αυγούστου, 2017 Ταμειάρχης\nΠαρακολουθήστε LIVE από το tamiarxis.com την κλήρωση του Champions League και Europa League\nΚαλό μεσημέρι σε όλους. Σε λίγο η κλήρωση για το Champions League και Europa League. Η σελίδα χρειάζεται refresh.\nΗ κλήρωση για τον Ολυμπιακό είναι προγραμματισμένη για τις 13:00.\nΠαναθηναϊκός, ΠΑΟΚ και ΑΕΚ θα μάθουν τους αντιπάλους τους στις 14:00.\nΛοιπόν για να δούμε τους πιθανούς αντιπάλους, για όσους δεν έχουν ενημερωθεί…\nΓια τον Ολυμπιακό: Καραμπάγκ, Αστάνα, Ριέκα, Χαποέλ Μπερ Σεβά, Σλάβια Πράγας.\nΓια την ΑΕΚ: Μίλαν, Ντιναμό Κιέβου, Κράσνονταρ, Μπριζ, Αούστρια Βιέννης.\nΓια τον Παναθηναϊκό: Αθλέτικ Μπιλμπάο, Σάλτσμπουργκ, Μπράγκα, Έβερτον, Μίντιλαντ.\nΓια τον ΠΑΟΚ: Βιντεότον, Σερίφ Τιρασπόλ, ΑΕΚ Λάρνακας, Ουτρέχτη, Ντομζάλε, Έστερσουντ.\nΟι κληρώσεις θα μεταδοθούν τηλεοπτικά από το Eurosport 1 και το Cosmotesport 1 HD.\nΗ κλήρωση του Ολυμπιακού σε… 21 λεπτά!\n10 λεπτά! ακόμα και η αγωνία κορυφώνεται.. για τους φίλους του Ολυμπιακού.\nΌλα έτοιμα για την κλήρωση του Τσάμπιονς Λιγκ.\nΣε λίγα λεπτά θα ξεκινήσει η διαδικασία… Προς το παρόν η UEFA παρουσιάζει ένα βίντεο από τον τελικό του Κάρντιφ…\n15-16 και 22-23 οι ημερομηνίες των πρώτων αγώνων και των επαναληπτικών τους…\nΑρχίζει η διαδικασία για τον Ολυμπιακό.\nΚαραμπάκ – Κοπεγχάγη.\nΑΠΟΕΛ – Σλάβια Πράγας.\nΒΓΗΚΕ Ο ΟΛΥΜΠΙΑΚΟΣ…\nΜε Ριέκα οι Πειραιώτες\nΣέλτικ – Αστάνα.\nΧάποελ Μπερ Σεβά – Μάριμπορ.\nΟλοκληρώθηκε η κλήρωση για τους Πρωταθλητές…\nΑκολουθούν οι ομάδες που εξασφάλισαν τη συμμετοχή τους από τις προνομιούχες θέσεις του πρωταθλήματος.\nΜπασακσεχιρ – Σεβίλλη.\nΓιουνγκ Μπόις – ΤΣΣΚΑ Μόσχας.\nΝάπολι – Νις.\nΧόφενχαϊμ – Λίβερπουλ.\nΣπόρτινγκ – Στεάουα Βουκουρεστίου.\nΘΥΜΙΖΩ ΟΤΙ Ο ΟΛΥΜΠΙΑΚΟΣ ΚΛΗΡΩΘΗΚΕ ΜΕ ΤΗ ΡΙΕΚΑ ΑΠΟ ΤΗΝ ΚΡΟΑΤΙΑ.\nΠρώτο παιχνίδι στο Φάληρο στις 15-16 Αυγούστου, ρεβάνς μια εβδομάδα μετά στην Κροατία.\nΣυνεχίζουμε, με Παναθηναϊκό, ΠΑΟΚ και ΑΕΚ που θα μάθουν τους αντιπάλους τους στις 14:00.\nΗ κλήρωση του Europa League σε… 21 λεπτά!\nΤσάμπιονς Λιγκ στις 15 ή 16 Αυγούστου. Γιουρόπα Λιγκ στις 17 Αυγούστου. Οι ρεβάνς μια εβδομάδα αργότερα για όλους.\nΌλα έτοιμα για την κλήρωση του Γιουρόπα Λιγκ.\nΗ ΑΕΚ προέρχεται από το Champions League οπου αποκλείστηκε από τη συνέχεια των προκριματικών από την ΤΣΣΚΑ Μόσχας.\nΠαναθηναϊκός και ΑΕΚ στους αδύναμους της κλήρωσης των play-offs του Europa League, ο ΠΑΟΚ στους ισχυρούς.\nΑρχίζει η κληρωση.\nΒλέπουμε βίντεο από τον τελικό της προηγούμενης σεζόν, στον οποίο η Μάντσεστερ Γιουνάιτεντ επικράτησε του Άγιαξ.\nΠρώτα θα μάθουμε την αντίπαλο της ΑΕΚ, κατόπιν του Παναθηναϊκού και τελευταίου του ΠΑΟΚ.\nΜΕ ΜΠΙΛΜΠΑΟ Ο ΠΑΝΑΘΗΝΑΙΚΟΣ\nΜΕ ΜΠΡΙΖ Η ΑΕΚ\nΟ ΠΑΟΚ με την Έστερσουντς\nΟλοκληρώθηκε η διαδικασία!\nΜέχρι την οριστικοποίηση των αναμετρήσεων, όπως προέκυψε από την κλήρωση, Παναθηναϊκός και ΠΑΟΚ ξεκινούν από Λεωφόρο και Τούμπα, ενώ η ΑΕΚ παίζει πρώτο ματς στο Βέλγιο.\nPosted in ΑΘΛΗΤΙΚΑ ΝΕΑTagged Champions League, Europa League\nPrevious postΣτο λάκκο των λεόντων ΑΕΚ και Παναθηναϊκός, πιο εύκολα ο ΠΑΟΚ\nNext post«Παλούκι» για ΠΑΟ, ευκαιρία για ΑΕΚ, χαλαρά για ΠΑΟΚ


Γύρισαν την Ελλάδα δεκάδες χρόνια πίσω! - ΠΑΤΡΙΣ\nΓύρισαν την Ελλάδα δεκάδες χρόνια πίσω!\nΑπό Μιχάλης Κ. Δερμιτζάκης\t Τελευταία Ενημέρωση Αυγ 10, 2018\n«Η συνείδηση είναι ο φόβος της κοινωνίας»\nΑπό μια μεγάλη, όμως, μερίδα νέων, άνεργων επιστημόνων, δικηγόρων, γιατρών, μηχανικών, το επίδομα αυτό θεωρήθηκε ανέλπιστο «δώρο» για τους ίδιους. ΄Εκαναν, όμως, λάθος στους υπολογισμούς τους, γιατί, για να το πάρουν, όσοι τα καταφέρουν, θα ταλαιπωρηθούν πολύ.\n΄Ετσι, η εν λόγω Υπουργική Απόφαση σε πολλά σημεία της είναι τόσο ασαφής, που δυσκολεύει αρκετά την υλοποίησή της. Οι δε αρμόδιοι υπάλληλοι του ΟΑΕΔ αδυνατούν να δώσουν απαντήσεις στους αγωνιούντες και δικαίως οργισμένους δικαιούχους. Και όλα αυτά, γιατί ερμηνευτική εγκύκλιος από το Υπουργείο δεν τους έχει ακόμη αποσταλεί και είναι άγνωστο αν και πότε θα τη λάβουν!\nΤα προβλήματα, όμως, με το επίδομα αυτό δεν έχουν τελειωμό. ΄Οπως προκύπτει από την ίδια Υ.Α., οι προϋποθέσεις για τη χορήγησή του είναι τέτοιες και τόσες πολλές αθροιστικά, που τελικά ελάχιστοι θα το λάβουν (!) εάν και όταν αυτό χορηγηθεί. Και διερωτάται ο κάθε λογικός : μήπως, αλήθεια, θεσπίσθηκαν αυτές, ακριβώς γι’ αυτόν τον λόγο, (να μη το πάρουν δηλαδή παρά μόνον οι ολίγοι), εν τούτοις, όμως, να επαίρεται η Κυβέρνηση πως κήδεται για τα συμφέροντα όλων των πολιτών και βεβαίως και των άνεργων νέων επιστημόνων; Ο Πρωθυπουργός και η ηγεσία τού Υπουργείου (Εργασίας), όλοι τους νέοι επιστήμονες, οφείλουν να γνωρίζουν πως μια τέτοια αντιμετώπιση είναι άκρως μειωτική και δεν προσήκει στους χιλιάδες άνεργους και πενόμενους, υπερήφανους, όμως, νέους επιστήμονες!\nΟ εμπαιγμός, όμως, και η εξαπάτηση των Ελλήνων πολιτών από το κράτος έχει και συνέχεια, αφού οι Υπουργοί αρνούνται να εφαρμόσουν ακόμη και τους νόμους που οι ίδιοι ψήφισαν! Σύμφωνα, λοιπόν, με δημοσιεύματα του Τύπου, χιλιάδες συνταξιούχοι, πριν από λίγες μέρες, κατάθεσαν μηνυτήρια αναφορά στον Εισαγγελέα κατά τής ηγεσίας τού Υπουργείου Εργασίας (!) για άρνηση επιστροφής των παράνομα εισπραχθεισών κρατήσεων υπέρ του ΕΟΠΥΥ, σε δικαιούχους, χήρες και ανήλικα ορφανά συνταξιούχων!!\nΤαλαίπωρη Ελλάδα πού σε οδηγούν οι άσχετοι και επικίνδυνοι αριστεροί που μας κυβερνούν!\nΗ Κυβέρνηση και οι κομματικοί σχηματισμοί που τη στηρίζουν ξεπούλησαν τη Χώρα. Διέλυσαν τις δομές της. Εγκατέλειψαν μόνο και αβοήθητο τον ελληνικό λαό. Άφησαν να γίνουν παρανάλωμα εκατοντάδες άνθρωποι, χιλιάδες στρέμματα γης και να πληγεί η πανίδα και χλωρίδα μας απ’ τις πρόσφατες φωτιές και τις πλημμύρες, πριν από λίγους μήνες, που έπληξαν την Αττική και άλλες περιοχές της Χώρας! Δε διαθέτουν όμως ούτε ίχνος λεβεντιάς και δε ζήτησαν κανένας και ποτέ, ούτε και ο Πρωθυπουργός, συγγνώμη απ’ τον λαό!\nΦαίνεται να λησμονούν πως, όταν το 2015 οι ΄Ελληνες επέλεξαν δυο φορές τον ΣΥΡΙΖΑ για να μας κυβερνήσει (την 2η φορά με τους ΑΝΕΛ), δεν τους έδωσαν συγχρόνως και λευκή επιταγή να διαχειρίζονται κατά το δοκούν την εξουσία, να εμπαίζουν τον λαό, να τον οδηγούν στην απόγνωση και την καταστροφή. Δεν τους έδωσε κανένας το δικαίωμα να του κλέβουν το χαμόγελο και την ελπίδα για το μέλλον!\nΑν ο Πρωθυπουργός και οι Υπουργοί αρνούνται ή αδυνατούν να χορηγήσουν ένα απλό επίδομα ανεργίας που οι ίδιοι ψήφισαν. αν αρνούνται να επιστρέψουν στους συνταξιούχους τις παράνομες κρατήσεις που τους έκαναν, που όμως είχαν ψηφίσει την επιστροφή τους. αν αδυνατούν εντέλει να προστατεύσουν τους πολίτες που κλήθηκαν να υπηρετήσουν, τότε είναι ανίκανοι και επικίνδυνοι να κυβερνούν τη Χώρα και οφείλουν άμεσα να παραιτηθούν και να προκηρύξουν εκλογές.\nΟ κόσμος δεν τους θέλει άλλο και ο τόπος δεν τους αντέχει άλλο! Και θα ήταν χρήσιμο και κρίσιμο για τον τόπο και τους ίδιους να θυμούνται, όσο ακόμη ασκούν την εξουσία, τη σοφή παρακαταθήκη του Ντ. Σααδή (μέγιστου, σ’ Ανατολή και Δύση, Πέρση ποιητή) «η δύναμη δίχως σύνεση δεν είναι παρά αμάθεια και παραφροσύνη»!\n* Ο κ. Μιχάλης Κ. Δερμιτζάκης είναι δικηγόρος ε.τ.\nΗ κίνηση στο ΧΡΗΜΑΤΙΣΤΗΡΙΟ: «Βαρίδι» για δεύτερη συνεδρίαση


Εταιρεία Εθνικής Αερολιμένων Βουκουρεστίου (CNAB) διοργανώνει, την Τρίτη 11 Φεβρουαρίου, διαγωνισμό μαγειρικής τέχνης, τον οποίο θα κρίνει ο master chef Bernard Nemnom και στον οποίο θα συμμετάσχουν 12 νέοι από το Pinocchio Placement Center αρ. 1 και το συγκρότημα Sfântul Spiridon, στο Βουκουρέστι.\nΘα πραγματοποιηθούν γαστρονομικές επιδείξεις στο ο νέος τερματικός σταθμός αναχωρήσεων του αεροδρομίου Henri Coandă, ξεκινώντας από τις 12.00, και τις σπεσιαλιτέ που ετοιμάζουν οι νέοι σεφ θα μπορούν να γευτούν οι επιβάτες του αεροδρομίου.\nΑυτή η εκδήλωση είναι μέρος του προγράμματος "Airport Apprentice Week", μέσω του οποίου η Εθνική Εταιρεία Αεροδρομίων του Βουκουρεστίου πρόσφερε σε μειονεκτούντες νέους την ευκαιρία να κάνουν πρακτική άσκηση σε μία από τις εταιρείες catering που λειτουργούν στο αεροδρόμιο Henri Coanda.\nAIHCBΜπέρναρντ ΝεμνομCNABΕθνική Εταιρεία Αεροδρομίων Βουκουρεστίου


Τα υπνοδωμάτια 10 παιδιών σε διαφορετικά μέρη του κόσμου | Κέντρο Νεότητος Αγρού BLOG\n← 10 νερά στα οποία δεν θα θέλατε να βουτήξετε!\tΜια ανάσα πριν τα βραβεία Grammy η Αλέξια! →\nPosted on October 20, 2013 by Theodosis Antoniou\tΠαιδιά από όλο το κόσμο, διαφορετικές κουλτούρες και κοινωνικές τάξεις, όλα μαζί κάτω από τον φακό του φωτογράφου James Mollison . Ένα σοκαριστικό έργο που δείχνει την ανισότητα ανάμεσα σε παιδιά. Αν είναι να κάνουμε μια σημαντική αλλαγή πρέπει να ξεκινήσουμε από τα παιδιά.\nΤο βιβλίο του ονομάζεται “Where Children Sleep“


** 5-ROOM HOUSE 170 M2 ON 2 LEVELS, ΠΌΡΕΤΣ **\nΔιαμερίσματα σε Κροατία (57166)\n5-Room House 170 M2 On 2 Levels Πόρετς\nJadranska Ulica, 52440, Πόρετς, Κροατία\nΤο 5-Room House 170 M2 On 2 Levels προσφέρει οικονομικό κατάλυμα στο Πόρετς.\nΤα περισσότερα αξιοθέατα στο Πόρετς, όπως Ευφρασιανή βασιλική, Pentagonal Tower και Porec Marina βρίσκονται σε κοντινή απόσταση. Το κέντρο του Πόρετς απέχει 3 χλμ από το κατάλυμα.\nΤο ξενοδοχείο προσφέρει 5 δωμάτια. Όλα διαθέτουν Wi-Fi και κλιματισμό.\nΤο 5-Room House 170 M2 On 2 Levels βρίσκεται 50 λεπτά οδικώς από το αεροδρόμιο Pula.\nΣτις δραστηριότητες του ξενοδοχείου θα βρείτε ιστιοπλοία, σέρφινγκ και ορειβατική ποδηλασία.\nΒίλες σε Κροατία


"Θερμό επεισόδιο" Αρχιεπισκόπου-Καισαριανής και "γκρίνια" για την πολιτικολογία - Φιλούμενος\n"Θερμό επεισόδιο" Αρχιεπισκόπου-Καισαριανής και "γκρίνια" για την πολιτικολογία\nΔημοσιεύτηκε στις Παρασκευή, 08 Οκτωβρίου 2010 01:00 | Γράφτηκε από τον/την emman | |\n«Θερμό επεισόδιο» ανάμεσα στον Αρχιεπίσκοπο Ιερώνυμο και τον Μητροπολίτη Καισαριανής Δανιήλ ανέβασε τους τόνους κατά τη δεύτερη ημέρα συνεδρίασης της Συνόδου της Ιεραρχίας της Εκκλησίας της Ελλάδος. Λίγες μόλις ώρες πριν την επίσημη παρουσίαση τρίτομου έργου με κείμενα του μακαριστού Αρχιεπισκόπου Χριστοδούλου και με αφορμή την κατάργηση ή συγχώνευση κάποιων ειδικών επιτροπών ο Μητροπολίτης Καισαριανής κατηγόρησε εμμέσως πλην σαφώς τον Αρχιεπίσκοπο Αθηνών για αποδόμηση του έργου του προκατόχου του. «Εάν επιθυμείτε να καταργήσετε το έργο του Αρχιεπισκόπου Χριστοδούλου και όλα όσα αυτός έκανε τότε να μας το πείτε να ξέρει ο καθένας μας τι γίνεται» φέρεται να είπε σε έντονο ύφος ο κ.Δανιήλ. «Λίγο λίγο καταργείτε και κάτι απ’ όσα δημιούργησε» πρόσθεσε, σύμφωνα με πληροφορίες, ο Μητροπολίτης Καισαριανής.\nΗ αντίδραση του Αρχιεπισκόπου ήταν άμεση. «Τίμησα και τιμώ τον προκάτοχό μου και το έργο του. Δεν δέχομαι αυτά που λέτε. Να προσέχετε πως εκφράζεστε. Να ανακαλέσετε» φέρεται να απάντησε ο Αρχιεπίσκοπος Ιερώνυμος εμφανώς ενοχλημένος. «Έχω σεβαστεί τη μνήμη του μακαριστού προκατόχου μου πολύ περισσότερο από κάποια πνευματικά παιδιά του και πρόσωπα του περιβάλλοντός του» κατέληξε κατά πληροφορίες ο Αρχιεπίσκοπος.\nΠαραταύτα ο Μητροπολίτης Καισαριανής Δανιήλ δεν φάνηκε να υποχωρεί και σύμφωνα με αυτόπτες μάρτυρες ουδέποτε ανακάλεσε όσα είπε.\nΛίγο αργότερα στο επίκεντρο της συζήτησης βρέθηκε η πολυδιάστατη κρίση που ταλανίζει την ελληνική κοινωνία αλλά και τις περισσότερες χώρες του κόσμου.\n«Να κατονομάσουμε δημόσια τα πολιτικά πρόσωπα που ευθύνονται για την κρίση. Να πάρουμε θέση. Είμαστε Εκκλησία και έχουμε ποιμαντική ευθύνη» φέρεται να είπε ένας εκ των βορειοελλαδιτών μητροπολιτών.\n«Αυτό είναι πολιτικολογία. Δεν μπορούμε να πολιτικολογούμε» ήταν η αντίδραση Μητροπολίτη νησιωτικής επαρχίας ο οποίος υπενθύμισε την χθεσινή αναφορά του Αρχιεπισκόπου κατά της πολιτικολογίας των Ιεραρχών\nΣύμφωνα με πληροφορίες η θέση αυτή του κ.Ιερωνύμου προκάλεσε την ενόχληση μερίδας της Ιεραρχίας.\n«Ο λαός όπου πάω μου ζητάει να μιλάω για τα εθνικά μας θέματα. Και στη βόρειο Ελλάδα έχουμε μια άλλη ευαισθησία» είπε ο Μητροπολίτης Θεσσαλονίκης ο οποίος σύμφωνα με πληροφορίες χαρακτήρισε εμμέσως απαξιωτική τη θέση του Αρχιεπισκόπου. Ανάλογη ήταν η γνώμη και του Μητροπολίτη Καλαβρύτων Αμβροσίου.\n«Έχω διαφορετική γνώμη. Πιστεύω ότι ο άμβωνας δεν μπορεί να χρησιμοποιείται για πολιτικολογίες» φέρεται να είπε ο Αρχιεπίσκοπος για να προσθέσει: «Και εγώ είμαι ευαισθητοποιημένος. Αλλά όταν επισκέφθηκα συνοριακά φυλάκια δεν το έμαθε κανένας».\nΜε την άποψη του Αρχιεπισκόπου μεταξύ άλλων συντάχθηκαν και οι Μητροπολίτες Ζακύνθου Χρυσόστομος και Φιλίππων Προκόπιος.\nΥπενθυμίζεται ότι ο Αρχιεπίσκοπος Ιερώνυμος, κατά την πρώτη ημέρα των εργασιών της Ιεραρχίας, είχε αναφέρει τα εξής:\n«Όταν εμείς οι Ιεράρχες πολιτικολογούμε η καλλιεργούμε εντάσεις και υποθάλπουμε ιδεολογικές αντιπαλότητες είναι βέβαιο ότι αυτό εντέλει διευκολύνει το παιγνίδι της πόλωσης και αυτούς που την επιθυμούν και την εκμεταλλεύονται αλλά υπονομεύει ουσιαστικά την προσπάθειά μας. Ο λαός περιμένει από εμάς νηφαλιότητα και ειρηνοποιό παρουσία. Όχι θορυβώδη αλλά αποτελεσματική διαχείριση των σοβαρών θεμάτων που μας συνέχουν και μας απασχολούν όλους. Άλλο χύνω το αίμα μου για την πατρίδα όταν χρειαστεί και άλλο ευκαίρως –ακαίρως προβάλλω μία εικόνα της Εκκλησίας ωσάν να είναι θεσμός προσόμοιος του στρατού η των κομματικών παρατάξεων» τόνισε ο κ.Ιερώνυμος.


Λεβέντ Γκιουλέν | Levent Gulen\nΑρχική Λεβέντ Γκιουλέν\nO Λεβέντ Γκιουλέν παίζει ως αμυντικός και ομάδα του είναι ο Βόλος ΝΠΣ.\nΠαίκτης του Βόλος ΝΠΣ είναι και επίσημα πλέον ο Λεβέντ Γκιουλέν. Ο 27χρονος Ελβετός στόπερ είχε ήδη συμφωνήσει με την ομάδα της Θεσσαλίας πριν μέρες και επισημοποίησε με την υπογραφή του τη συνεργασία. Την αγωνιστική περίοδο που ολοκληρώθηκε αγωνιζόταν στην Άνκαρασπορ. Είχε 20 εμφανίσεις σε όλες τις διοργανώσεις. Έχει παρουσία και στις Γκρασχόπερ, Βαντούζ και Καϊσέρισπορ.\nH ανακοίνωση της ΠΑΕ Βόλος ΝΠΣ αναφέρει τα παρακάτω:\nΛεβέντ Γκιουλέν: Το Who is Who\nΟ Λεβέντ Γκιουλέν γεννήθηκε στις 16 Μαρτίου του 1994 στην Ααράου της Ελβετίας και έχει τουρκική καταγωγή. Ξεκίνησε την καριέρα του από τη δεύτερη ομάδα της Γκρασχόπερ το 2011 και σύντομα ανέβηκε και στην πρώτη. Παρέμεινε στο σύλλογο ως το 2016, έχοντας δοθεί ενδιάμεσα δανεικός το 2014 στην Καϊσέρισπορ και το 2016 στη Βαντούζ. Η πρώτη από της δύο τον απέκτησε στη συνέχεια το 2016 και εκεί έμεινε για μια γεμάτη τετραετία, με 71 εμφανίσεις και 2 τέρματα. Ακολούθησε μια σεζόν στην Άνκαρασπορ με 20 συμμετοχές σε όλες τις διοργανώσεις. Υπήρξε διεθνής με τις μικρότερες ηλικιακά ομάδες της Ελβετίας. Βασική του θέση είναι το κέντρο της άμυνας, ωστόσο μπορεί να παίξει και στις δύο πλευρές της επίσης.\n2020-2021 ΑΝΚΑΡΑΣΠΟΡ 20 / 0\n2016-2020 ΚΑΪΣΕΡΙΣΠΟΡ 71 / 2\n2012-2016 ΓΚΡΑΣΧΟΠΕΡ 28 / 0\n2014 ΚΑΪΣΕΡΙΣΠΟΡ (δανεικός) 14 / 0\n2016 ΒΑΝΤΟΥΖ (δανεικός) 5 / 0\n2011-2016 ΓΚΡΑΣΧΟΠΕΡ Β 55 / 0\n2014-2016 ΕΛΒΕΤΙΑ U21 5 / 0\n2013-2014 ΕΛΒΕΤΙΑ U20 5 / 0


Κομβικός μήνας για την εξέλιξη της εμβολιαστικής διαδικασίας στη χώρα μας είναι ο Μάρτιος, με την Επιτροπή Εμβολιασμών να ανακοινώνει ότι μέχρι\nστιγμής οι εμβολιασμοί έχουν πραγματοποιηθεί 1.120.000 εμβολιασμοί, ενώ μόνο τη Δευτέρα πραγματοποιήθηκαν 30.000.\nΣημαντική εξέλιξη για τον επιχειρησιακό σχεδιασμό αποτελεί η απόφαση για τη χορήγηση του εμβολίου της AstraZeneca για τον και στους άνω των 65 ετών, όπως ανακοίνωσε τη Δευτέρα η πρόεδρος της Εθνικής Επιτροπής Εμβολιασμών, Μαρία Θεοδωρίδου.\nΌπως τόνισε η κ. Θεοδωρίδου, η Εθνική Επιτροπή Εμβολιασμού αποφάσισε τη χορήγησή του σε όλες τις ηλικιακές ομάδες, αναδιαμορφώνοντας με τον τρόπο αυτό το εθνικό σχέδιο εμβολιασμών.\nEνδεικτικά της πορείας της εμβολιαστικής εκστρατείας είναι όσα ανακοίνωσε ο Μάριος Θεμιστοκλέους στην ενημέρωση της Δευτέρας, ο οποίος ανέφερε ότι στις ηλικίες 85 και άνω έχουν εμβολιαστεί ή έχουν κλείσει ραντεβού για εμβολιασμό 212.000 πολίτες, ποσοστό 57%, στις ηλικίες 80-84 έχουν εμβολιαστεί ή έχουν κλείσει ραντεβού 230.000, ποσοστό 58%, στους 75-79 έχει εμβολιαστεί ή έχει κλείσει ραντεβού το 68%.\nΣύμφωνα με το επιχειρησιακό σχέδιο εντός των επόμενων ημερών θα ξεκινήσει ο εμβολιασμός ατόμων με υποκείμενα νοσήματα υψηλού κινδύνου, ανεξαρτήτως ηλικίας.\nΟ Μάριος Θεμιστοκλέους τόνισε ότι όσο περνά ο καιρός αυξάνεται η συμμετοχή στην εμβολιαστική διαδικασία και προσέθεσε ότι μέσα στο Μάρτιο ανοίγει ο εμβολιασμός για τις ευπαθείς ομάδες στην κατηγορία Α και στη συνέχεια και για την κατηγορία Β. Επίσης εκτίμησε ότι μέχρι τα τέλη Απριλίου, αρχές Απριλίου όπως είπε θα έχουν εμβολιαστεί οι 64 ετών και άνω. Ως τα τέλη Μαρτίου με αρχές Απριλίου θα έχουν εμβόλια του και όσοι ζουν σε κλειστές δομές


Επίσημα υποψήφιος για το βραβείο του MVP και του κορυφαίου αμυντικού ο Γιάννης Αντετοκούνμπο\nΚυριακή, 09 Αυγούστου 2020 00:27\nΜε κάθε επισημότητα ανακοινώθηκε η υποψηφιότητα του Γιάννη Αντετοκούνμπο για τον τίτλο του MVP της κανονικής περιόδου, αλλά και του κορυφαίου αμυντικού της σεζόν στο ΝΒΑ.\nΟ Greek Freak είναι το απόλυτο φαβορί για να κάνει το back to back στο βραβείο του πολυτιμότερου παίκτη, μετά την περυσινή του ανάδειξη σε MVP της περιόδου 2018/2019.\nΗ παρουσία του Έλληνα διεθνούς άσου στο Μιλγουόκι ήταν βέβαιο πως θα τον έφερνε ξανά υποψήφιο για να διεκδικήσει το βραβείο του MVP για δεύτερη συνεχόμενη χρονιά, κάτι που ανακοινώθηκε επίσημα από το NBA το Σάββατο.\nΠαράλληλα, είναι υποψήφιος και για το βραβείο του αμυντικού της χρονιάς. Σε αυτή την κατηγορία έχει αντιπάλους τους Ρούντι Γκομπέρ και Άντονι Ντέιβις, ενώ για το βραβείο του MVP θα παλέψει και πάλι με τον Τζέιμς Χάρντεν και τον ΛεΜπρόν Τζέιμς.\nΕκτός από τον Γιάννη Αντετοκούνμπο, πάντως, τα «Ελάφια» διεκδικούν βραβείο και με τον προπονητή τους, Μάικ Μπουντεχόλζερ που είναι υποψήφιος για τεχνικός της χρονιάς. Ο κόουτς του Μιλγουόκι θα διαγωνιστεί με τους Μπίλι Ντόνοβαν (Νετς) και Νικ Νερς (Ράπτορς).\nΤο βραβείο του έκτου καλύτερου παίκτη στη σεζόν διεκδικούν οι Μοντρέζλ Χάρελ και Λου Ουίλιαμς των ΛΑ Κλίπερς, καθώς κι ο Ντένις Σρέντερ της Οκλαχόμα.\nΓια το βραβείο του ρούκι της χρονιάς θα παλέψουν οι Τζα Μόραντ της Μινεσότα, Κέντρικ Ναν του Μαϊάμι και Ζάιον Ουίλιαμσον της Νέας Ορλεάνης.\nΤέλος, το βραβείο του πιο βελτιωμένου παίκτη στο NBA διεκδικούν οι Λούκα Ντόνσιτς (Ντάλας), Μπαμ Αντεμπάγιο (Μαϊάμι) και Μπράντον Ίνγκραμ (Νέα Ορλεάνη).


ΠράσσEEιν πράσινα και όχι άλογα - Ypodomes.com\nΤης Νέλλης Παλαιολόγου, επικεφαλής επικοινωνίας στην Αντιπροσωπεία της Ευρωπαϊκής Επιτροπής στην Ελλάδα\nΑκραία καιρικά φαινόμενα, πλημμύρες, καύσωνες, πυρκαγιές, μείωση της βροχόπτωσης, ξηρασία, κλιματική μετανάστευση αλλά και μεγάλη οικονομική καταστροφή όπως για παράδειγμα 190 δισεκατομμύρια ευρώ ετήσιες ζημίες προβλέπονται για αύξηση κατά 3℃ στη μέση παγκόσμια θερμοκρασία, αν η Ευρωπαϊκή Ένωση δεν αναλάβει σύντομα, συγκεκριμένη και συντονισμένη δράση κατά της κλιματικής αλλαγής εντός και έκτος των συνόρων της.\nΗ απάντηση έρχεται από την Ευρωπαϊκή Επιτροπή η οποία προτείνει την Ευρωπαϊκή Πράσινη Συμφωνία. Πρόκειται για μια νέα συνολική στρατηγική κι έναν οδικό χάρτη για μια κλιματικά ουδέτερη Ευρωπαϊκή Ένωση, τη βιωσιμότητα της οικονομίας της και της ευημερίας των πολιτών της μέσα σε τριάντα μόνο χρόνια, δηλαδή μέχρι το 2050. Οι ευρωπαίοι ηγέτες συμφωνήσαν το Δεκέμβριο του 2020 στην πρόταση για έναν ευρωπαϊκό νόμο για το κλίμα. Έναν νομικά δεσμευτικό στόχο μηδενικών καθαρών εκπομπών αερίων του θερμοκηπίου έως το 2050, καθώς επίσης και ένα αυξημένο στόχο της Ευρωπαϊκής Ένωσης για μείωση των εκπομπών αερίων του θερμοκηπίου κατά τουλάχιστον 55% έως το 2030 σε σύγκριση με τα επίπεδα του 1990.\nΑυτός ο φιλόδοξος στόχος πρέπει να επιτευχθεί μέσα σε 9 μόλις χρόνια, παράλληλα με μια χρήση ανανεώσιμων πηγών ενέργειας κατά 32% στο μείγμα ενέργειας, ενώ απαιτούνται δύσκολες διαρθρωτικές παρεμβάσεις σε όλους τους τομείς της οικονομίας μέσα στα επόμενα 30 χρόνια.\nΗ Ευρωπαϊκή Πράσινη Συμφωνία, σχετίζεται άμεσα με το μοντέλο ανάπτυξης της Ευρωπαϊκής Ένωσης. Πέρα από τη μείωση της ενεργειακής εξάρτησής της, στοχεύει σε έναν θεμελιώδη αλλά και δίκαιο ενεργειακό και οικονομικό μετασχηματισμό, ο οποίος θα λαμβάνει υπόψη ότι κάθε κράτος μέλος αντιμετωπίζει διαφορετικές συνθήκες δεδομένου ότι ξεκινά από διαφορετική αφετηρία. Είναι αναγκαίο να διαμορφωθεί ένα ευνοϊκό πλαίσιο που θα ωφελεί όλα τα κράτη μέλη και θα περιλαμβάνει κατάλληλα μέσα, κίνητρα, στήριξη και επενδύσεις.\nΤι έχει δρομολογηθεί και τι σημαίνει για την Ελλάδα η υλοποίηση της Ευρωπαϊκής Πράσινης Συμφωνίας; Είναι ευκαιρία ή μια ακόμα δυσκολία;\nΕνδεικτικά κάποια στοιχεία ανά κλάδο οικονομίας:\nΗ γεωργία προκαλεί το 25% των παγκόσμιων αέριων ρύπων. Η Ευρωπαϊκή Πράσινη Συμφωνία προβλέπει τη Στρατηγική “από το αγρόκτημα στο πιάτο” που αφορά στη διατροφική αλυσίδα στοχεύοντας στη προμήθεια οικονομικά προσιτών και βιώσιμων τροφίμων, στη χρήσης της βιολογικής γεωργίας, στη μείωση της ανεξέλεγκτης χρήσης λιπασμάτων, χημικών φυτοφαρμάκων και αντιβιοτικών, καθώς και στην αξιοποίηση έξυπνων μεθόδων για την μείωση της χρήσης νερού. Στην Ελλάδα το 85% του συνολικά καταναλισκόμενου νερού χρησιμοποιείται στη γεωργία. Κοινοτικά κονδύλια έχουν ήδη συμβάλει σημαντικά στην ανάπτυξη του Αγροτικού Ευρυζωνικού Δικτύου στις «Λευκές» Αγροτικές Περιοχές της Ελλάδας. Οι ψηφιακές εφαρμογές, η μεγαλύτερη χρήση τεχνολογίας, τηλεπισκόπησης και καινοτόμων εργαλείων, αποτελούν τη μοναδική προοπτική ο τομέας να πολλαπλασιάσει τη συμβολή του στο ΑΕΠ. Ερευνητικά προγράμματα από το Horizon 2020, με Ελληνικές συμμετοχές όπως το HYDROUSA ή το AquaNes στοχεύουν στην αλυσίδα ύδρευσης στις περιοχές της Μεσογείου, επιδεικνύοντας καινοτόμες λύσεις για την επεξεργασία και διαχείριση νερού / λυμάτων, οι οποίες θα κλείσουν τους βρόχους νερού και θα ενισχύσουν επίσης το γεωργικό και ενεργειακό τους προφίλ.\nΣτα κτήρια αναλογεί το 40 % της ενέργειας που καταναλώνεται. Η έναρξη ενός «κύματος ανακαινίσεων» των κτηρίων με μεγαλύτερη κλιματική θωράκιση και αυστηρή εφαρμογή των κανόνων ενεργειακής απόδοσης θα είναι καθοριστικής σημασίας τα επόμενα χρόνια. Η εξοικονόμηση ενέργειας αποτελεί σημαντικό παράγοντα και το επιτυχημένο ελληνικό πρόγραμμα «Εξοικονομώ κατ’ Οίκον», καθώς και το νέο «Εξοικονομώ – Αυτονομώ», που συγχρηματοδοτείται από τα ΕΣΠΑ θα δημιουργήσει σημαντικές επενδύσεις και θέσεις εργασίας.\nΟι μεταφορές αντιπροσωπεύουν το ένα τέταρτο των εκπομπών αερίων του θερμοκηπίου της Ευρωπαϊκής Ένωσης και εξακολουθούν να αυξάνονται. Έως το 2030, τουλάχιστον 30 εκατομμύρια οχήματα μηδενικών εκπομπών θα τεθούν σε κυκλοφορία στις ευρωπαϊκές οδούς και θα δημιουργηθεί εκτεταμένο δίκτυο σταθμών ανεφοδιασμού. Μέχρι το 2025 τα κύρια ευρωπαϊκά λιμάνια θα πρέπει να διαθέτουν σταθμούς ηλεκτροδότησης πλοίων, ενώ μέχρι το 2030 η τεχνολογία αυτή θα πρέπει να έχει εφαρμοστεί σε όλα τα λιμάνια των ευρωπαϊκών θαλάσσιων διαδρόμων. Η ναυτιλία και ιδιαίτερα η ναυτιλία μικρών αποστάσεων και η ακτοπλοΐα, θα έχει την δυνατότητα να μετατραπεί σε ένα πράσινο μέσο θαλάσσιας μεταφοράς εμπορευμάτων και επιβατών.\nΗ Ελλάδα μπορεί έτσι να αναπτύξει και να εφαρμόσει την τεχνολογία της ηλεκτροκίνησης στα πλοία, ώστε τα μικρότερα να μπορούν να κινηθούν στις θάλασσές της με μπαταρίες που θα αλλάζουν από λιμάνι σε λιμάνι και τα μεγαλύτερα να μπορούν να ηλεκτροδοτηθούν στα λιμάνια. Με αυτόν τον τρόπο ενισχύονται οι προσπάθειες για περιβαλλοντικά φιλικούς, θαλάσσιους κόμβους, γεγονός που θα μπορούσε να αναζωογονήσει και την εθνική ναυπηγική βιομηχανία. Διάφορα έργα με ελληνική συμμετοχή έχουν κοινοτική χρηματοδότηση από το Horizon2020. Για παράδειγμα στο πλαίσιο του έργου COREALIS, πραγματοποιείται σχεδιασμός, ανάπτυξη και δοκιμή καινοτόμων εφαρμογών για την βελτίωση της λειτουργίας των ευρωπαϊκών λιμένων, την υιοθέτηση μοντέλων κυκλικής οικονομίας και την μείωση του περιβαλλοντικού τους αποτυπώματος. Το πρώτο ηλεκτρικό ferry boat στην Ελλάδα θα κάνει την εμφάνισή του πολύ σύντομα, στη γραμμή Αίγιο-Άγιος Νικόλαος (Δωρίδος). Το κόστος του προγράμματος, χρηματοδοτείται κατά 50% από κονδύλια της Ευρωπαϊκής Ένωσης. Θα προέλθει από μετατροπή ενός συμβατικού πλοίου σε ηλεκτρικό και σε συνδυασμό με τη δημιουργία εγκαταστάσεων φόρτισης στην ξηρά, η ενέργεια για τη φόρτισή του θα παράγεται από ένα συνδυασμό φωτοβολταϊκών, αιολικών και κυματικών συστημάτων, ώστε να είναι 100% “πράσινη”.\nΗ βιομηχανία εξακολουθεί να αντιπροσωπεύει το 20% των εκπομπών αερίων του θερμοκηπίου της ΕΕ. Η Πράσινη Ανάπτυξη, μέσα από τη λειτουργία του μοντέλου της κυκλικής οικονομίας, αποτελεί τη μοναδική απάντηση στη μετα-Covid-19 εποχή. Για παράδειγμα μέσω προγραμμάτων από το Horizon 2020, to AccelWater, SCREEN, ή το RESYNTEX με ελληνικές συμμετοχές, διαφαίνονται δρόμοι για τη μετάβαση στην κυκλική οικονομία στις περιφέρειες της Ευρωπαϊκής Ένωσης, συμβάλλοντας έτσι σε νέα μελλοντικά οικολογικά καινοτόμα επιχειρηματικά μοντέλα σε διαφορετικές αλυσίδες αξίας. Η οργανωμένη ανακύκλωση των ηλεκτρονικών και άλλων συσκευών καθώς και η ορθή διαχείριση των αποβλήτων είναι σημαντικοί παράγοντες στην μεταμόρφωση του τομέα αυτού.\nΑπό-ανθρακοποίηση του ενεργειακού τομέα που προκαλεί το 75% των αέριων ρύπων. Η Ευρωπαϊκή Ένωση έχει θεσπίσει μηχανισμό δίκαιης μετάβασης για την παροχή χρηματοδοτικής και τεχνικής στήριξης στις περιφέρειες που αντιμετωπίζουν τις μεγαλύτερες δυσκολίες κατά τη μετάβαση προς μια οικονομία χαμηλών εκπομπών διοξειδίου του άνθρακα. Ο μηχανισμός αυτός θα συμβάλει στην κινητοποίηση τουλάχιστον 100 δισ. € κατά την περίοδο 2021-2027. Στις περιφέρειες εξαρτώμενες από τον λιγνίτη, όπως κάποιες στην Ελλάδα, προκειμένου να εξασφαλισθεί μια δίκαια κοινωνική μετάβαση, η ΕΕ θα διαθέσει σημαντικούς πόρους ώστε αυτό να επιτευχθεί προς όφελος των τοπικών κοινωνιών. Το Ταμείο Δίκαιης Μετάβασης θα συμβάλει στον μετασχηματισμό, ο οποίος θα είναι ουσιαστικής σημασίας για την επίτευξη ουδέτερου ισοζυγίου άνθρακα έως το 2050. Θα συγκεντρώσει τις δαπάνες για δράσεις σχετικές με το κλίμα και τη στήριξη για τη γεφύρωση των διαφορών μεταξύ και εντός των κρατών μελών. Αυτό αποτελεί ένα ιδιαίτερα σημαντικό πεδίο δράσης για την Ελλάδα στις ακόμη εξαρτώμενες από τον λιγνίτη περιοχές.\nΜέχρι το 2030, το 70% της ηλεκτροδότησης θα προέρχεται από ανανεώσιμες πηγές ενέργειας. Η Ελλάδα διαθέτει σημαντικά ανταγωνιστικά πλεονεκτήματά στον τομέα αυτό. Είναι σημαντικό ότι στην Ελλάδα θα έχει ολοκληρωθεί σύντομα το θεσμικό πλαίσιο και για τα θαλάσσια αιολικά πάρκα και για την αποθήκευση ενέργειας, ένα τομέα όπου η Ευρώπη είναι πολύ πίσω. Το 2017, η Επιτροπή δρομολόγησε την ευρωπαϊκή συμμαχία για τους συσσωρευτές και πρόσφατα η Ελλάδα μαζί με άλλα 11 κράτη μέλη συνεργάζονται με την χρηματοδότηση έργων αποθήκευσης ηλεκτρικής ενέργειας ενώ πιλοτικές μονάδες μπαταριών, σχεδιάζονται να εγκατασταθούν σε Θήβα και Νάξο. Η Ελλάδα έχει ένα πλούσιο ορυκτό πλούτο πρώτων υλών που είναι απαραίτητες για τις προηγμένες τεχνολογίες Ανανεώσιμων Πηγών Ενέργειας, και ηλεκτροκίνησης.\nΕίναι επίσης σημαντικό να επισημανθούν οι προσπάθειες για την ενεργειακά αυτόνομη και Πράσινη Νησιωτική Ελλάδα με τη δημιουργία «πράσινων» νησιών, όπου όχι μόνο η μετακίνηση θα είναι βιώσιμη, αλλά ακόμη και η ηλεκτροδότηση, η θέρμανση και η παροχή νερού, θα στηρίζονται σε ενέργεια παραγόμενη από Ανανεώσιμες Πηγές Ενέργειας με την χρήση αιολικών μονάδων ή φωτοβολταϊκών. Η Τήλος για παράδειγμα στο πλαίσιο του ευρωπαϊκού προγράμματος Horizon 2020, είναι το πρώτο ενεργειακά αυτόνομο νησί της Ελλάδας.\nΠαράλληλα, θα προβλεφθεί τιμολόγηση του άνθρακα και κατάργηση των επιδοτήσεων ορυκτών καυσίμων. Επίσης όσο η Ευρωπαϊκή Ένωση αυξάνει την διαφορά των κλιματικών στόχων της έναντι των ανταγωνιστικών της οικονομιών που δεν έχουν αναλάβει παρόμοιες δεσμεύσεις, ο κίνδυνος μεταφοράς επενδύσεων, νέων ή και υφιστάμενων, εκτός αυτής θα γίνεται πιο ορατός. H παραγωγή κινδυνεύει να μεταφέρεται σε χώρες χωρίς περιορισμούς εκπομπών. Για την αντιμετώπιση αυτών των κινδύνων η Ευρωπαϊκή Ένωση εξετάζει την εφαρμογή ενός μηχανισμού συνοριακής προσαρμογής άνθρακα με στόχο να ενσωματώσει σε προϊόντα που εισάγονται, το κόστος που θα είχαν εάν είχαν παραχθεί υπό το καθεστώς μείωσης εκπομπών της Ευρωπαϊκής Ένωσης .\nΤέλος, οφείλουμε να αντιληφθούμε ότι η προστασία της βιοποικιλότητας είναι η δικιά μας προστασία. Η παγκόσμια παραγωγή εξαρτάται από τη φύση, η οποία εξαρτά την ίδια μας την ύπαρξη. Η αποκατάσταση των δασών, του εδάφους και των υγροβιότοπων και η προστασία του περιβάλλοντος είναι αυτοπροστασία μας. Με τη βοήθεια των επενδυτικών χρηματοδοτήσεων από την Ευρωπαϊκή Ένωση, η πρόκληση να πρασινίσουμε την οικονομία μπορεί να μετατραπεί σε ευκαιρία. Ήδη πλήθος επενδυτών, ερευνητών και προγραμμάτων από τα μεγαλύτερα ερευνητικά κέντρα της χώρας εργάζονται προς αυτή τη κατεύθυνση.\nΤα περίπου 72 δισ. ευρώ του Ταμείου Ανάκαμψης και του ΕΣΠΑ, από τα οποία θα επωφεληθεί η Ελλάδα προορίζονται για επενδύσεις και χρηματοδότηση κλάδων της οικονομίας που έχουν άμεση σχέση με την αλλαγή του παραγωγικού μοντέλου της χώρας. Ο μετασχηματισμός αυτός δεν είναι ακόμα μια εναλλακτική, είναι η μόνη επιλογή. Ο καθένας από εμάς αποτελεί τη κινητήρια δύναμη αυτής της μετάβασης ώστε η Πράσινη Συμφωνία να επιτύχει και να επιφέρει διαρκείς αλλαγές. Χρέος το πράσσειν πράσινα…αντί άλογα!\nΣχετικά Άρθρα:OpinionsΕνέργειαΕυρωπαϊκή ΕπιτροπήΝέλλη Παλαιολόγουπεριβάλλον


Sancho: Ελλήνων Ύβρις\nAπό το ιστολόγιο Simple Man\nΞεριζώσαμε τα γεράνια μας που από κάτω κρύβαμε το κλειδί.\nΞεράναμε τις γαριφαλιές που από προγιαγιά σε γιαγιά και από γιαγιά σε μάνα σου παραδιδόταν προς φύλαξη.\nΞέρεις τι αγωνία είναι να φυλάξεις ένα κλαράκι;\nΣαν όλη η ελπίδα της συνέχειας να ήταν σε αυτή μόνο την ρίζα.\nΞεράναμε τους ήχους της πατρίδας με τόση βία που ξεριζώσαμε από μέσα μας και τον ήχο του καημού.\nΔεν ξέρουμε πια ούτε πώς να κλάψουμε.\nΚαι ο θρήνος μας είναι τόσο παράφωνος που δεν τον αντέχει ούτε το μέσα μας.\nΑφαλοκόπηκες από μονάχος σου και νόμιζες ότι επειδή μπορείς να πιάσεις το κουτάλι να φας δεν θα πνιγείς κιόλας και τώρα ποια μάνα θα σε χτυπήσει στην πλάτη να φτύσεις αυτό που σε πνίγει;\nΠέρασε τούτος ο τόπος τέτοια αδιέξοδα που δεν μπορούμε οι ζώντες ούτε να τα φανταστούμε.\nΠέρασε όμως ανεπιστρεπτί και το να είσαι όμοιας κατάστασης με τον γείτονά σου.\nΑνάμεσα στις χρωματιστές γλάστρες της μάνας, στα ροζ χαρτάκια των τσιγάρων του πατέρα,\nστα ασβεστωμένα τσιμέντα της γειτόνισσας, στις φθαρμένες τράπουλες του καφενείου,\nστους δίσκους με την φωνή του Στέλιου,\nστην φανέλα της τοπικής ομάδας,\nστην φωνή της καρδερίνας που φώλιαζε στην λεμονιά,\nστην μυρωδιά από το αγιόκλημα,\nστον ουρανό που δεν τον στένευαν τα κεραμίδια,\nστον χασάπικο χορό των φαντάρων,\nστο φαφούτικο χαμόγελο του πρώτου έρωτα,\nστα μετρημένα αστέρια του Λουντέμη, στο μοιρολόι του Χαλκιά.\nΜαγευτήκαμε από τα χρώματα και τώρα μέσα σε αυτό το έγχρωμο ασπρόμαυρο\nδεν ξέρουμε καν πώς να βάψουμε έναν τενεκέ,\nπώς να φυτέψουμε έναν βασιλικό,\nπώς να πιάσουμε τον ήχο του διπλανού μας για να φτιάξουμε τραγούδι.


Τα βιολογικά ρολόγια «χτυπούν» διαφορετικά\nΑνακάλυψαν τον μηχανισμό του DNA που καταγράφει την ηλικία των οργάνων και μπορεί να μπλοκάρει τη γήρανση.\nΟλα τα όργανα των ανθρώπων δεν έχουν… συγχρονισμένα ρολόγια! Αυτό είναι το συμπέρασμα Αμερικανού ερευνητή που ανακάλυψε ότι στο εσωτερικό του σώματος ένα «ρολόι» που βασίζεται στο DNA καταγράφει τη βιολογική ηλικία των επιμέρους οργάνων και ιστών στον οργανισμό και ότι ο έλεγχός του μπορεί ενδεχομένως να αναστρέψει τη γήρανση!\nΜέχρι σήμερα οι επιστήμονες αντιμετώπιζαν ως βιολογικά «ρολόγια» το σάλιο, τις ορμόνες ή το μήκος των τελομερών. Το νέο «ρολόι» βασίζεται για πρώτη φορά στο ίδιο το «μόριο της ζωής», δηλαδή στο DNA, και στις αλλαγές που αυτό υφίσταται με το πέρασμα του χρόνου. Ο καθηγητής Γενετικής και Βιοστατιστικής Στιβ Χόρβαθ της Ιατρικής Σχολής του Πανεπιστημίου Γενετικής της Καλιφόρνιας στο Λος Αντζελες, που δημοσίευσε τη σχετική μελέτη στο περιοδικό Βιολογίας «Genome Biology», ανέλυσε σχεδόν 8.000 δείγματα DNA από 51 διαφορετικούς υγιείς και καρκινικούς ιστούς στα κύτταρα. Ειδικότερα, εξέτασε αν και κατά πόσο η μεθυλίωση, μια φυσική διαδικασία χημικής τροποποίησης του DNA, ποικίλλει ανάλογα με την «ηλικία» ενός οργάνου ή ιστού. Η έρευνα έδειξε ότι όντως η μεθυλίωση διαφέρει σημαντικά μεταξύ των διαφορετικών οργάνων του σώματος, σε βαθμό που διπλανά όργανα μπορεί να έχουν ηλικία που διαφέρει ακόμη και δεκάδες χρόνια!\nΑυτή η παρατήρηση δείχνει ότι το DNA μπορεί να χρησιμοποιηθεί ως ένα είδος βιολογικού «ρολογιού», το οποίο επίσης φάνηκε ότι λειτουργεί πιο γρήγορα μέχρι την ηλικία των είκοσι ετών και στη συνέχεια επιβραδύνεται σταθερά. «Θα ήταν πολύ συναρπαστικό αν τελικά μπορούσαμε να αναπτύξουμε θεραπευτικές παρεμβάσεις, έτσι ώστε να ξαναρυθμίσουμε το “ρολόι” και να μένουμε νέοι» σχολίασε ο Χόρβαθ.


Κάθε χειμώνα, στερεότυπα τα τελευταία χρόνια, από κοινού με τον χειμώνα εμφανίζονται τα θετικά και αρνητικά συνεπακόλουθα. Δεν είναι μόνον οι καιρικές συνθήκες που προκαλούν προβλήματα, είναι και οι πάσης φύσεως ιώσεις οι οποίες μας καταταλαιπωρούν. Και μπορεί στις ημέρες μας οι ιατρικές φροντίδες, κυρίως μέσω των εμβολιασμών, να αποτρέπουν πανδημίες, αλλά τα παλαιότερα χρόνια η κατάσταση ήταν εντελώς διαφορετική. Ίσως δε οι πλέον αξιοσημείωτες συνθήκες να διαμορφώθηκαν πριν από έναν αιώνα περίπου, όταν προέκυψε και στην Ελλάδα (1918-19) πανδημία γρίπης. Πρόκειται περί της αποκληθείσης «ισπανικής γρίπης».\nΈλαβε αυτή την ονομασία παρά το γεγονός ότι πρωτοεμφανίστηκε σε μία φάρμα χοίρων στο Κάνσας των ΗΠΑ –εξ ου και γρίπη των χοίρων. Έφτασε στην Ευρώπη μέσω των αμερικανικών στρατευμάτων. Ωστόσο, η εμπόλεμη κατάσταση της εποχής και η πολεμική λογοκρισία ήταν οι κύριοι λόγοι που δεν έβλεπαν το φως της δημοσιότητας σχετικές πληροφορίες. Σχεδόν μοναδική εξαίρεση αποτέλεσε η Ισπανία, της οποίας οι εφημερίδες με πρωτοσέλιδα δημοσιεύματα έδιναν τις πραγματικές διαστάσεις του προβλήματος, αφού η χώρα αυτή δεν συμμετείχε στον πόλεμο. Επίσης, στην παγκόσμια βιβλιογραφία δεν αναφέρεται ότι το ίδιο συνέβη και στην Ελλάδα, όπου Πολιτεία και Τύπος αντέδρασαν νωρίς και με εξαιρετική υπευθυνότητα.\nΜε τον τίτλο αυτόν αθηναϊκή εφημερίδα προειδοποιούσε για πανδημία γρίπης· μία από τις πανδημίες που είχαν μετατραπεί σε μάστιγες τον περασμένο αιώνα. Η χειρότερη όλων και η πλέον θανατηφόρα υπήρξε η «ισπανική γρίπη», που ξεκίνησε την άνοιξη του 1918 και καταλάγιασε στις αρχές του 1919, παίρνοντας μαζί της περισσότερους από είκοσι εκατομμύρια ανθρώπους σε όλο τον πλανήτη. Τα μέτρα που λήφθηκαν από την Πολιτεία ήταν εντυπωσιακά. Έκλεισαν σχολεία, κινηματογράφοι, θέατρα, ακόμη και καφενεία και εφαρμόστηκαν ειδικά μέτρα καθαριότητας και δημόσιας υγιεινής.\nΗ «ισπανική γρίπη» εμφανίστηκε στη χώρα μας το καλοκαίρι του 1918. Τον Οκτώβριο εκείνου του έτους στην ελληνική πρωτεύουσα σημειώθηκαν συνολικά 1.930 θάνατοι, εκ των οποίων 704 οφείλονταν στη γρίπη, και τον επόμενο μήνα (Νοέμβριος 1918) κατεγράφησαν 1.515 θάνατοι, εκ των οποίων 771 προκλήθηκαν από τη γρίπη.Σοβαρά προβλήματα αντιμετώπισαν πολλές ελληνικές πόλεις, όπως η Πάτρα και η Αμαλιάδα, ολόκληροι νομοί ή νησιά, όπως η Σκύρος, ενώ άλλες περιοχές αντιμετώπισαν μεγαλύτερα προβλήματα που δεν έχει ακόμη καταγράψει η ιστορική έρευνα.\nΠαρά το γεγονός ότι η γρίπη είχε πλήξει όλη την Ευρώπη, ο ελληνικός Τύπος απέδιδε την ανάπτυξη της επιδημίας στο γεγονός ότι οι στερήσεις και οι κακουχίες από τον Α΄ Παγκόσμιο Πόλεμο δημιούργησαν το κατάλληλο έδαφος.Πάντως, θάνατοι σημειώθηκαν στην Πάτρα, στο Νάυπλιο και τα Τρίκαλα. Θεωρείτο, δε, ότι στην Ελλάδα ήταν ελαφριά η μορφή, αφού στη Βαρκελόνη, στο Παρίσι και σε άλλες πρωτεύουσες ήδη σημειώνονταν, το φθινόπωρο του 1918, περισσότεροι από 200 θάνατοι την ημέρα!\nΗ Κυβέρνηση ανησύχησε, ενώ το Ιατροσυνέδριο –μετέπειτα Ανώτατο Υγειονομικό Συμβούλιο– προειδοποίησε για πανδημία και έγραφε στην ανακοίνωσή του πως: «θεωρούμεν σκόπιμον να γνωρίση το κοινόν, ότι τα μικρόβια της νόσου εισέρχονται εις τον οργανισμόν διά του στόματος και ενφέροντα έστω και ελάχιστα συμπτώματα γρίππης. Οι αναρρωνύοντες δέον να πρόσεχωσι πολύ, διότι αι υποτροπαί της νόσου είνε πάντοτε σχεδόν βαρύτεραι και κινδυνώδεις».\nΕντυπωσιάζει ο τρόπος που αντιμετώπισε την κατάσταση το ελληνικό κράτος. Η ελληνική κυβέρνηση, πριν ακόμη εμφανιστεί η νόσος, είχε ζητήσει πληροφορίες για τα μέτρα που λάμβαναν τα άλλη κράτη «κατά του αοράτου εχθρού». «Δυστυχώς, διά την γρίππην, δεν υπάρχει φάρμακον προληπτικόν ούτε ωρισμένον τοιούτον, άμα τη εκδηλώσει ταύτης», έγραφαν οι εφημερίδες συμπληρώνοντας ότι ανάλογα με τις περιπλοκές κανόνιζε ο γιατρός τη δίαιτα και τα φάρμακα.\nΕίναι μακρά και ενδιαφέρουσα η ιστορική πορεία της γρίπης στη χώρα μας. Πάντως, εκείνη τη χρονιά η επιδημία διήρκεσε πολλούς μήνες. Τον Οκτώβριο 1918 παρουσίαζε εν γένει ύφεση λόγω μέτρων υγιεινής που είχαν ληφθεί, ενώ αντιθέτως εξαπλωνόταν στους νομούς Κορίνθου, Νάξου, Αιγίνης, Αμφίσσης, Χανίων, Ζακύνθου, Μεγαλοπόλεως, Λευκάδος, καθώς και στην υπόλοιπη Αττικοβοιωτία (Λιόπεσι, Κριεκούκι, Κακοσάλεσι κ.ά.).\n«Αλώβητοι εκ της νόσου παραμένουν η Λακωνία, Ακαρνανία και τινες των νήσων», σημείωναν οι εφημερίδες στα τέλη Οκτωβρίου 1918. Ειδικότερα στην Αθήνα, η επιδημία άρχισε να υποχωρεί στα μέσα Δεκεμβρίου 1918, ενώ «η γρίππη ανεπήδησε πάλιν εις Αμαλιάδαν και Ακαρνανίαν και εις τους μαθητάς ενός σχολείου της Ηλείας» στα μέσα Μαρτίου 1919, οπότε και δήλωσε τις τελευταίες παρουσίες της στη χώρα.


Νταλούμ - Ροσκίλντε 21/8 | Προγνωστικά για Στοίχημα\n16/10/2021 Ροσκίλντε - Νταλούμ 3 - 0\n21/8/2021 Νταλούμ - Ροσκίλντε 1 - 3\nΟ συγκεκριμένος αγώνας παίχτηκε πριν 103 ημέρες. Για να δείτε την τελευταία αναμέτρηση πατήστε εδώ: Ροσκίλντε - Νταλούμ στις 16/10/2021\nΗ ομάδα Ροσκίλντε δεν έχει χάσει στους τελευταίους 7 αγώνες σε όλες τις διοργανώσεις.\nΗ ομάδα Ροσκίλντε νίκησε στους τελευταίους 4 αγώνες εκτός έδρας σε όλες τις διοργανώσεις.\nΗ ομάδα Νταλούμ νικούσε στο ημίχρονο στους τελευταίους 4 από 5 αγώνες σε όλες τις διοργανώσεις.\nΗ ομάδα Ροσκίλντε νικούσε στο ημίχρονο στους τελευταίους 4 από 5 αγώνες σε όλες τις διοργανώσεις.


Πολύ καλή …ψαριά για τους “Δήμιους” (φωτογραφίες) – Φούιτ.gr\nστα Καστοριά, τελευταίες ειδήσεις 19 Απριλίου 2021 20:35\nΟι ψαράδες λένε: Αν δεν βρέξεις πόδι, ψάρι δεν πιάνεις!Άλλη μια δράση μας ολοκληρώθηκε σήμερα! Οι 2 απόχες και η θετική μας διάθεση ήταν αρκετές για να έχουμε μια πολύ καλή ψαριά απέναντι από το ταχυδρομείο. Ένα σημείο που μαζεύει πάντα σκουπίδια. Είτε επειδή τα πετάμε (ναι όλοι εμείς) απευθείας εκεί είτε γιατί τα φερνει το κύμα από άλλα σημεία που επίσης τα πετάμε και δεν μπορούν να φύγουν λόγω λάσπης και καλαμιων.\nΑπολογισμός ψαρέματος :\n-5 μεγάλες σακούλες απορριμάτων\n-Σόλες παπουτσιών, γάντια\n-Γυάλινα + πλαστικά μπουκάλια\n-Περιτυλίγματα από σνακ\n-Και ό,τι άλλο μπορείτε να φανταστείτε (μέχρι και κομμάτι από κουρτινόξυλο βρήκαμε!!!)\nΟι περαστικοί που στάθηκαν για να μας βοηθήσουν και όσοι πλησίασαν για να μας συγχαρούν (φυσικά δεν το κάναμε για να ακούσουμε μπράβο) είπαν την ίδια φράση: «Τα βλέπαμε τόσο καιρό και ήταν ένα θέαμα που μας προκαλούσε απογοήτευση».\nΕμείς απαντάμε: Είμαστε εδώ! Στείλτε μας τις προτάσεις σας για να ενώσουμε τις δυνάμεις μας και να κάνουμε την πόλη της καρδιάς μας πιο όμορφη σε κάθε τομέα. Ας σταματήσουμε να είμαστε απλοί παρατηρητές και επικριτές των άσχημων εικόνων και ας προσπαθήσουμε να βάλουμε όλοι μας ένα χεράκι για να δημιουργήσουμε την εικόνα της πόλης που ονειρευόμαστε.\nΔΗΜΙΟΙ ΕΘΕΛΟΝΤΙΣΜΟΣ καθαριότητα ΚΑΣΤΟΡΙΑ ΚΟΙΝΩΝΙΑ Λίμνη περιβάλλον σκουπίδια\t2021-04-19\nΛέξεις-κλειδιάΔΗΜΙΟΙ ΕΘΕΛΟΝΤΙΣΜΟΣ καθαριότητα ΚΑΣΤΟΡΙΑ ΚΟΙΝΩΝΙΑ Λίμνη περιβάλλον σκουπίδια


Ζήσης - Ψαράκι στο Χωνάκι: Από τα δίκτυα στο… χωνάκι - Franchise Portal\nδημοσιεύθηκε στις 03.10.2019\nΟ κ. Ζήσης Παπαζήσης, όντας ανήσυχο πνεύμα, ήθελε να κάνει τη διαφορά στην αγορά της εστίασης. Να δημιουργήσει κάτι διαφορετικό που δεν είχαμε ξαναδεί! Έτσι, το 2017 πήρε την απόφαση να κάνει την ψαρολιχουδιά, υπόθεση… του δρόμου, καθιστώντας την προσιτή σε όλους! Το όνομα αυτού; «Ζήσης - Ψαράκι στο Χωνάκι! «Σκέφτηκα, με ποιον τρόπο μπορεί να μεταφερθεί το ψάρι; Και μου ήρθε στο μυαλό η Ιχθυόσκαλα, όπου οι ιχθυοπώλεις τυλίγουν μια κόλλα χαρτί σε χωνάκι, βάζοντας μέσα τα ψάρια», αναφέρει ο κ. Παπαζήσης.


Κότα μέσα… Κόκορας έξω… - Παραπολιτικά Αργολίδα\nΣτην απελπισία του ο κ. Χειβιδόπουλος με ανακοίνωση του «μέμφεται» τους εισηγητές, από την παράταξη Καμπόσου, του θέματος για τον Χωροταξικό Σχεδιασμό του δήμου επειδή, λέει, ήταν… συναινετικοί. Ως συναίνεση ( άγνωστο σε τι….) αντιλαμβάνεται εκείνος την εμπεριστατωμένη παρουσίαση των γεγονότων που έλαβαν χώρα στο παρελθόν και την ανάπτυξη του μελλοντικού σχεδιασμού της δημοτικής αρχής για την έξοδο από τα αδιέξοδα που με την ανοχή του, αν όχι την αμέριστη στήριξη του, οδηγήθηκε ο Δήμος Άργους Μυκηνών.\nΠροφανώς και δεν αντιλήφθηκε ότι μέσω των εμπεριστατωμένων εισηγήσεων, τις οποίες εκείνος εντός της αιθούσης επιδοκίμασε, επιβεβαιώθηκαν όσα μέχρι σήμερα έχουν ειπωθεί από την πλειοψηφούσα παράταξη. Επιβεβαιώθηκε δηλαδή ότι η παράταξη Σαλεσιώτη ήταν αυτή που «δια της υπογραφής της» μας έφερε τις ΖΟΕ.\nΟ κ. Χειβιδόπουλος ΠΑΡΑΔΕΧΘΗΚΕ ΚΥΝΙΚΑ, σε ερώτηση των εισηγητών, πως ο τότε Νομάρχης με τον οποίο εκλέχτηκε και ήταν στην ίδια παράταξη ΥΠΕΓΡΑΨΕ την απόφαση του ΣΧΟΠ για τις ΖΟΕ. Αυτό αναφέρθηκε στις εισηγήσεις και εκείνος ουδόλως αντέδρασε. Αποδέχθηκε επίσης πως την χρονική περίοδο που εκείνος ήταν στη Νομαρχία και ως αντινομάρχης δεν έκαναν τίποτα, όπως αναφέρθηκε και στις εισηγήσεις.\nΚαι τι να πει… Αφού δεν υπήρξε καμία αντίδραση από μέρους του εκείνη την εποχή. Καμία αντίδραση του δεν έχει καταγραφεί ενώ είναι βέβαιο ότι χωρίς αυτήν την υπογραφή δεν θα μπορούσαν να προχωρήσουν σε ΠΔ οι ΖΟΕ!\nΕπίσης προκαλεί μεγάλη έκπληξη που , πίσω από τις λέξεις και τις κορώνες που έχει συνηθίσει να χρησιμοποιεί, αναγνωρίζει ότι ο Καμπόσος το πάει καλά και σε αυτόν τον τομέα. Αναγνωρίζει ότι τα στελέχη του Καμπόσου είναι καταρτισμένα και μελετούν σε βάθος τα θέματα.\nΑναγνωρίζει την ορθότητα όλων των χειρισμών μέχρι σήμερα από την παράταξη Καμπόσου χωρίς να διατυπώσει καμμία διαφωνία για χειρισμούς που έγιναν.\nΈφτασε δε στο σημείο να πει ο κ. Χειβιδοπουλος πως θα ψήφιζε και η παράταξη του το θέμα στο προηγούμενο συμβούλιο αλλά το μοναδικό θέμα διαφωνίας ήταν η… ώρα της συνεδρίασης.\nΤα συμπεράσματα δικά σας όταν για ένα τόσο σοβαρό θέμα αναζητούνται ευτελείς λόγοι για να δικαιολογήσουν την απουσία. Οι δύο εισηγητές εμπεριστατωμένα ανέδειξαν το σχεδιασμό του Δήμου Άργους Μυκηνών που θα υλοποιηθεί,υπό την καθοδήγηση του Δημάρχου Δημήτρη Καμπόσου, για τα επόμενα χρόνια.\nΜε την απαραίτητη σοβαρότητα, υπευθυνότητα και σωφροσύνη λοιπόν ανέδειξαν όλα τα θέματα και σε αδρές γραμμές περιέγραψαν την πολιτική του δήμου Άργους Μυκηνών σε αυτόν.\nΕντός ΔΣ οι παρατάξεις της αντιπολίτευσης συμφώνησαν σε όλα και επιδοκίμασαν τις εισηγήσεις και ως εκ τούτου και τον σχεδιασμό της δημαρχιακής αρχής.\nΕκτός βέβαια αιθούσης μπορεί να τον μάλωσαν οι γνωστοί από τα παλαιά ινστρούχτορες του που έχουν αφήσει τους γόνους τους στο πόδι τους εντός ΔΣ, για να αποτελειώσουν ό,τι άφησαν όρθιο αυτοί. Και έτσι επιδόθηκε στο γνωστό προπαγανδιστικό κρεσέντο. Φευ! Ο Καμπόσος βγήκε ενισχυμένος από την συζήτηση στο ΔΣ και αυτό είναι το δράμα για τον κ. Χειβιδόπουλο. Η πραγματικότητα όμως δεν μπορεί να κρυφτεί και η αλήθεια πάντα θα λάμπει.\nTags: ΤΑΣΣΟΣ ΧΕΙΒΙΔΟΠΟΥΛΟΣ\nΣτον ΟΣΕ ο περιφερειάρχης Π. Νίκας σήμερα για τη γραμμή Άργος – Καλαμάτα\nΚορωνοϊός – Λάρισα: 20 από τα 29 δείγματα θετικά στον οικισμό Ρομά\nΛόγω αυξημένου επιδημιολογικού φορτίου και πολλαπλασιαστή που προέκυψε από τα αποτελέσματα των τεστ που πραγματοποιήθηκαν μετά την ιχνηλάτιση του χθεσινού θετικού κρούσματος στον οικισμό Ρομά της συνοικίας Νέας Σμύρνης Λάρισας, με εντολή του Υφυπουργού Πολιτικής Προστασίας και Διαχείρισης Κρίσεων Νίκου Χαρδαλιά και απόφαση του Γενικού Γραμματέα Πολιτικής Προστασίας Βασίλειου Παπαγεωργίου και κατόπιν σχετικής επικοινωνίας […]\nΘύμα ξυλοδαρμού ο ‘Ανθιμος Ανανιάδης\nΕπίθεση από δύο κουκουλοφόρους δέχθηκε κάτω από το σπίτι του, στην περιοχή του Ψυρρή, ο ‘Ανθιμος Ανανιάδης. Ο ηθοποιός, την ώρα που προσπαθούσε να μπει στην είσοδο του σπιτιού του, περίπου στις 23:00 το βράδυ, δέχθηκε επίθεση από τους δράστες, οι οποίοι άρχισαν να τον χτυπούν. Τότε, έκανε την εμφάνισή τους ένας αλλοδαπός, κινεζικής καταγωγής, […]


EUR-Lex - L:2008:309:TOC - EN - EUR-Lex\nEUR-Lex - L:2008:309:TOC - EN\nΕπίσημη Εφημερίδα της Ευρωπαϊκής Ένωσης, L 309, 20 Νοέμβριος 2008\nΚανονισμός (ΕΚ) αριθ. 1148/2008 της Επιτροπής, της 19ης Νοεμβρίου 2008, σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών\nΚανονισμός (ΕΚ) αριθ. 1149/2008 της Επιτροπής, της 19ης Νοεμβρίου 2008, σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΚ) αριθ. 945/2008 για την περίοδο 2008/2009\nΚανονισμός (ΕΚ) αριθ. 1150/2008 της Επιτροπής, της 19ης Νοεμβρίου 2008, σχετικά με το άνοιγμα κοινοτικών δασμολογικών ποσοστώσεων για αιγοπρόβατα και αιγοπρόβειο κρέας όσον αφορά το έτος 2009\nΑποφαση της Ευρωπαϊκης Κεντρικης Τραπεζας, της 14ης Νοεμβρίου 2008, για την εφαρμογή του κανονισμού ΕΚΤ/2008/11 της 23ης Οκτωβρίου 2008 σχετικά με την προσωρινή τροποποίηση των κανόνων που αφορούν την καταλληλότητα των ασφαλειών (ΕΚΤ/2008/15)\nΜεικτή Επιτροπή του ΕΟΧ\nΑπόφαση της Μεικτής Επιτροπής του ΕΟΧ αριθ. 95/2008, της 26ης Σεπτεμβρίου 2008, για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 96/2008, της 26ης Σεπτεμβρίου 2008, για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 97/2008, της 26ης Σεπτεμβρίου 2008, για την τροποποίηση του παραρτήματος II [Τεχνικοί κανόνες, πρότυπα, έλεγχος και πιστοποίηση] της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 98/2008, της 26ης Σεπτεμβρίου 2008, για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 99/2008, της 26ης Σεπτεμβρίου 2008, για την τροποποίηση του παραρτήματος II [Τεχνικοί κανόνες, πρότυπα, έλεγχος και πιστοποίηση] της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 100/2008, της 26ης Σεπτεμβρίου 2008, για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 101/2008, της 26ης Σεπτεμβρίου 2008, για την τροποποίηση του παραρτήματος IV (Ενέργεια) της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 102/2008, της 26ης Σεπτεμβρίου 2008, για την τροποποίηση του παραρτήματος VI (σχετικά με τις κοινωνικές ασφαλίσεις) της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 103/2008, της 26ης Σεπτεμβρίου 2008, για την τροποποίηση του παραρτήματος VI (σχετικά με τις κοινωνικές ασφαλίσεις) της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 104/2008, της 26ης Σεπτεμβρίου 2008, για την τροποποίηση του παραρτήματος XIII (Μεταφορές) της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 105/2008, της 26ης Σεπτεμβρίου 2008, για την τροποποίηση του παραρτήματος XVIII (γεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 106/2008, της 26ης Σεπτεμβρίου 2008, για την τροποποίηση του παραρτήματος XX (Περιβάλλον) της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 107/2008, της 26ης Σεπτεμβρίου 2008, για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 108/2008, της 26ης Σεπτεμβρίου 2008, για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ\nΑπόφαση της Μεικτής Επιτροπής του ΕΟΧ αριθ. 109/2008, της 26ης Σεπτεμβρίου 2008, για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών\nΔιορθωτικό στην οδηγία 95/45/ΕΚ της Επιτροπής, της 26ης Ιουλίου 1995, για τη θέσπιση ειδικών κριτηρίων καθαρότητας για τις χρωστικές ουσίες που χρησιμοποιούνται στα τρόφιμα (ΕΕ L 226 της 22.9.1995)\nΔιορθωτικό στον κανονισμό (ΕΚ) αριθ. 614/2007 του Ευρωπαϊκού Κοινοβουλίου και του Συμβουλίου, της 23ης Μαΐου 2007, σχετικά με το χρηματοδοτικό μέσο για το περιβάλλον (LIFE+) (ΕΕ L 149 της 9.6.2007)


Εκδήλωση για το νέο Αναπτυξιακό νόμο - Νέα Κρήτη\nΕκδήλωση για το νέο Αναπτυξιακό νόμο\nΕκδήλωση με θέμα «Νέος Αναπτυξιακός Νόμος» θα πραγματοποιήσει σήμερα το Επιμελητήριο Ηρακλείου. Ομιλητής αυτής θα είναι ο γενικός γραμματέας του υπουργείου Ανάπτυξης κ. Πέτρος Σελέκος. Η εκδήλωση θα γίνει στην αίθουσα «Καστελλάκη» του Επιμελητηρίου Ηρακλείου (Κορωναίου 9) και θα ξεκινήσει στις 7 το βράδυ.\nΣε αυτή θα παραστούν επίσης, προκειμένου να απαντήσουν σε εξειδικευμένες ερωτήσεις, ο διευθυντής Γραφείου Γενικού Γραμματέα κ. Γιάννης Ρέτσας, η σύμβουλος Γενικού Γραμματέα κ. Φένη Γκίκα και ο συνεργάτης Γενικού Γραμματέα κ. Τάσος Γουργούνης


Ποιος πρώην υπουργός αναλαμβάνει το γραφείο του Τσίπρα - Paraskhnio.gr\n14/11/2019 5:51 πμ\n18/07/2019 2:59 μμ\nΑλλαγές θα υπάρξουν, όπως είναι φυσικό, στον ΣΥΡΙΖΑ μετά τις εκλογές και την ήττα που υπέστη.\nΟ τέως υπουργός Δικαιοσύνης, Μιχάλης Καλογήρου, ο οποίος δεν ήταν υποψήφιος στις πρόσφατες εκλογές, αναλαμβάνει διευθυντής του γραφείου του Αλέξη Τσίπρα.\nΑυτό διέρρευσε από πηγές του ΣΥΡΙΖΑ, λίγο μετά την ψηφοφορία για τον νέο πρόεδρο της Βουλής. Τη θέση του διευθυντή του γραφείου του Αλέξη Τσίπρα κατείχε στο παρελθόν ο Νίκος Παππάς.\nΟ Μιχάλης Καλογήρου είναι εδώ και καιρό στο στενό επιτελείο του προέδρου του ΣΥΡΙΖΑ, ενώ ο Αλέξης Τσίπρας σχημάτισε πολύ καλή εικόνα για το έργο του Μιχάλη Καλογήρου από την θητεία του στο υπουργείο Δικαιοσύνης.\nΘα ακολουθήσει όπως αναφέρουν ενημερωμένες πηγές και η ανακοίνωση των τομέων δράσης που θα αναλάβουν τα στελέχη του ΣΥΡΙΖΑ και που θα επιτελούν τον ρόλο της σκιώδους κυβέρνησης.\nΤο παρασκήνιο της ψηφοφορίας για τον πρόεδρο της Βουλής: Τα φιλιά, οι selfies, οι παρουσίες που ξεχώρισαν (ΦΩΤΟΡΕΠΟΡΤΑΖ)\nΕίναι οριστικό: Ο Μαργαρίτης Σχοινάς νέος Επίτροπος στην Κομισιόν


Δώσε Φωνή Στο Χάρισμα Σου - Του Κυριάκου Παπουλίδη - e-ptolemeos.gr\nΑρχική > Στήλες > PTOLEMEOS_MEDIA_LAB > Δώσε Φωνή Στο Χάρισμα Σου – Του Κυριάκου Παπουλίδη\nΔημοσιεύτηκε απο: e-ptolemeos team σε PTOLEMEOS_MEDIA_LAB, Στήλες, ΤΑ ΣΗΜΑΝΤΙΚΟΤΕΡΑ 23/07/2016 | 16:00\nTην συνεχή μας προσπάθεια να χτίσουμε υγιείς ανθρώπινες σχέσεις, σε κάθε επίπεδο – φιλικό, οικογενειακό, επαγγελματικό, ερωτικό – η ακεραιότητα αποτελεί βασικό παράγοντα για τη δημιουργία εμπιστοσύνης και σεβασμού και το πάθος είναι αυτό που εμπνέει πίστη και ελπίδα στην καρδιά και τη ζωή μας. Ουσιαστικά μας δίνουν την υπόσχεση για ένα καλύτερο μέλλον. Στη διαδρομή αυτή υπάρχει και ένα ακόμη συστατικό που οφείλουμε στον εαυτό μας, αλλά και στους ανθρώπους μας, να ανακαλύψουμε και στη συνέχεια να αποκαλύψουμε, το ΧΑΡΙΣΜΑ μας!\nΥπάρχουν άνθρωποι που υποτιμούν το χάρισμα, τόσο το δικό τους, όσο και των άλλων, χάνοντας πολλή ενέργεια και πολλά χρόνια στην προσπάθεια τους να συμβιβαστούν με το εσωτερικό τους αίνιγμα «Πώς να εκφράσω την εσωτερική μου αλήθεια;», δίνοντας διάφορες απαντήσεις. Ωστόσο, υπάρχουν και άνθρωποι που θέλουν πάντα να κάνουν μια θετική διαφορά στον κόσμο, βάζοντας έστω και ένα λιθαράκι για να αλλάξει προς το καλύτερο.\nΓια να επιτύχουμε την θετική αυτή αλλαγή θα πρέπει να απελευθερώσουμε τον αυθεντικό μας εαυτό. Αυτή η εσωτερική μεταμόρφωση απαιτεί μια ψυχολογική μετατόπιση της συνείδησης, διότι εκφράζοντας την εσωτερική αλήθεια μας, καλούμαστε να ξεπεράσουμε την εσωστρέφεια μας, να διώξουμε τις αναστολές μας, και να προχωρήσουμε. Από αυτό το μέρος θα βρούμε το θάρρος και την εμπιστοσύνη για να λάβουμε δράση και να εκφράσουμε την εσωτερική μας αλήθεια.\n• Χρειαζόμαστε την ελευθερία, το χρόνο και το χώρο για να είμαστε δημιουργικοί και πρέπει να δώσουμε έναν πολύπλευρο αγώνα σε όλα τα επίπεδα: την καρδιά, το μυαλό, το σώμα και την ψυχή. Αυτό φυσικά περιλαμβάνει και απαιτεί την κατανόηση του προσωπικού μας ρυθμού και πώς λειτουργούμε καλύτερα βάσει χρονοδιαγράμματος, περιβάλλοντος και προσωπικής ενέργειας.\n• Χρειάζεται ΣΚΛΗΡΗ ΔΟΥΛΕΙΑ. Μπορεί να έχουμε όλο το ταλέντο του κόσμο, αλλά αν δεν είμαστε πρόθυμοι να το εφαρμόσουμε στους εαυτούς μας, να χτίσουμε τη δομή και να αναπτύξουμε την πειθαρχία, ώστε να δεσμευτούμε και να παράγουμε, το ταλέντο μας έτσι απλά θα χαθεί.\n• Πρέπει να είμαστε πρόθυμοι να σκάψουμε βαθιά στην πιο σκοτεινή μας πλευρά, στον πιο τρομακτικό εαυτό μας, στη «σκιά» μας. Η δημιουργική διαδικασία θα δώσει ώθηση σε κάθε πλήκτρο που έχουμε και η προθυμία μας να είμαστε ανοιχτοί σε νέα μονοπάτια θα μας επιτρέψει να βρούμε τον πυρήνα της δημιουργικότητας μας και έτσι θα δούμε τον μοναδικό εαυτό μας.\n• Δεν μπορούμε να το κάνουμε αυτό μόνοι μας. Πρέπει να δεχτούμε την αγάπη και τη γενναιοδωρία των άλλων και θα πρέπει επίσης να έχουμε ορθάνοιχτη την πόρτα για ανατροφοδότηση, να δεχτούμε την πρόκληση και να αφήσουμε την μέχρι τώρα βολική καθημερινότητα μας.\nΤελικά το χάρισμα είναι κάτι σαν προσωπικός μας μαγνήτης, η δύναμη μας δηλαδή να προσελκύουμε όλα εκείνα που συμβάλλουν στο να βρούμε τον μοναδικό εαυτό μας! Είναι υπέροχο όταν βλέπεις ανθρώπους να κάνουν ένα βήμα μπροστά, να τολμούν να γνωρίσουν καλύτερα τον εαυτό τους και να δημιουργήσουν. Και όταν γίνεται αυτό, πάντα με ακεραιότητα και πάθος, το ΧΑΡΙΣΜΑ μας λάμπει και αυτή η λάμψη αντικατοπτρίζεται στα μάτια μας!